ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Odstránenie počítača zo správy

Skopírovať odkaz na aktuálny článok Odoslať e‑mailom

Ak chcete odstrániť zariadenie zo správy, kliknite na Počítače, vyberte zariadenie a kliknite na Spravovať > Odstrániť.

|  | Pred pokračovaním na ďalší krok sa uistite, že ste úspešne dokončili predchádzajúci krok. Je to dôležité pre správne odstránenie zariadenia.

1.Vynulovanie nastavení pre Endpoint – kliknite na Spravovať politiky a odstráňte všetky aplikované politiky, aby bolo možné spravovať lokálne zariadenie. Viac informácií nájdete v časti Pravidlá odstraňovania politík v kapitole Politiky. Ak je nastavené heslo na prístup ku konfigurácii bezpečnostnej aplikácie ESET určenej pre koncové zariadenia, vytvorte novú politiku na odstránenie hesla (vyberte možnosť nastavenia hesla, avšak žiadne heslo nezadávajte). V prípade počítačov šifrovaných pomocou ESET Full Disk Encryption postupujte podľa krokov na dešifrovanie.

2.Zastaviť správu počítača – spustite úlohu Ukončiť spravovanie alebo odinštalujte ESET Management Agenta/bezpečnostnú aplikáciu ESET lokálne na počítači. Týmto sa ukončí spojenie medzi počítačom a ESET PROTECT On-Prem.

3.Odstrániť počítač z databázy – keď ste si istý, že počítač sa už nepripája k ESET PROTECT On-Prem, môžete ho odstrániť zo zoznamu spravovaných zariadení.

Zaškrtnite možnosť Chcem deaktivovať nainštalované bezpečnostné aplikácie ESET pre odstránenie predplatného zo všetkých bezpečnostných aplikácií ESET nainštalovaných na zvolenom počítači. Prečítajte si tiež o deaktivácii bezpečnostných aplikácií ESET určených pre firmy.

˄˅