ESET PROTECT On-Prem

Offline | Prejsť do režimu online

ESET PROTECT On-Prem – Obsah

# MSP predplatné

Skopírovať odkaz na aktuálny článok Odoslať e‑mailom

## Vhodné účty

Na povolenie MSP funkcií v ESET PROTECT On-Prem musíte importovať svoj MSP účet v Správe predplatných ESET PROTECT On-Prem.

•Môžete importovať nasledujúce typy účtov ESET MSP Administrator: MSP, Spravovaný MSP a MSP Manažér.

•Každý účet musí mať povolenie na čítanie pre minimálne jednu spoločnosť, ktorá môže byť nadradenou spoločnosťou alebo môže predstavovať zákazníka.

•Prístup k nadradenej spoločnosti sa nevyžaduje.

•Účet distribútora nie je možné importovať.

## Informácie o predplatných a spoločnostiach

•Predplatné importované z vášho MSP účtu sú označené názvom spoločnosti. Ak sa spoločnosť neskôr premenuje, značky nebudú premenované automaticky. Môžete ich upraviť manuálne.

•Všetky predplatné sú importované spôsobom kompatibilným s bezpečnostným modelom ESET PROTECT On-Prem. Každý používateľ vytvorený prostredníctvom Nastavenia MSP zákazníka má prístup iba k svojim predplatným.

•V prípade, že sa vo vašej MSP štruktúre nachádza spoločnosť, ktorá v čase synchronizácie nemá žiadne predplatné, je daná spoločnosť synchronizovaná len s MSP stromom z pohľadu počítačov, nedochádza k synchronizácii s MSP stromom v rámci Správy predplatných.

•Ak do ESET MSP Administrator pridáte novú spoločnosť, ESET PROTECT On-Prem pridá danú spoločnosť do MSP stromu pri najbližšej synchronizácii predplatného.

•Predplatné z ESET MSP Administrator sú rozdelené do jedného fondu pre každú spoločnosť. Nie je možné presunúť predplatné z fondu.

•Názvy spoločností a lokality nájdete v stĺpci Používateľ predplatného v Správe predplatných. Používateľa predplatného môžete použiť pri vytváraní reportu.

•Ak máte predplatné v ESET Business Account aj ESET MSP Administrator pod tými istými prihlasovacími údajmi, ESET PROTECT On-Prem synchronizuje všetky predplatné z oboch účtov. Všetky ESET Business Account predplatné sa ukladajú do viacerých fondov predplatných. Predplatné z ESET MSP Administrator sú rozdelené do jedného fondu pre každú spoločnosť. ESET PROTECT On-Prem podporuje lokality ESET Business Account pre rozdelenie predplatných.

•Pri odstraňovaní akéhokoľvek fondu predplatných sa automaticky odstránia všetky ostatné fondy predplatných priradené k rovnakému účtu. Ďalšie informácie nájdete v časti o odstránení spoločnosti.

## Manuálna synchronizácia

ESET PROTECT On-Prem sa synchronizuje s aktivačnými servermi jedenkrát denne. V prípade, že ste vykonali zmeny vo svojom MSP účte a chcete aktualizovať zoznam predplatných a MSP strom, prejdite do sekcie Správa predplatných > Akcie a kliknite na Synchronizovať predplatné.

˄˅