ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Naplánovanie generovania reportu

Skopírovať odkaz na aktuálny článok Odoslať e‑mailom

Naplánovať generovanie reportu je možné niekoľkými spôsobmi:

•Kliknite na Úlohy > Pridať > Serverová úloha na vytvorenie novej úlohy generovania reportu.

•Prejdite do sekcie Reporty, vyberte šablónu reportu, z ktorej chcete vygenerovať report, kliknite na ikonu ozubeného kolesa na dlaždici šablóny a vyberte možnosť Naplánovať. Môžete použiť a upraviť predvolenú šablónu reportu alebo vytvoriť novú šablónu reportu.

•Kliknite na možnosť Naplánovať v kontextovom menu šablóny reportu v riadiacom paneli.

•Prejdite do sekcie Reporty > karta Naplánované reporty a kliknite na možnosť Naplánovať report.

|  | V rámci plánovania reportu máte k dispozícii viacero nastavení, ktoré sú bližšie špecifikované v úlohe Generovať report: •Pre jeden report môžete zvoliť aj viacero šablón. •MSP používatelia môžu report filtrovať podľa vybraného zákazníka. •Doručenie reportu môžete nastaviť prostredníctvom e‑mailu a/alebo uložením do súboru. •Môžete nastaviť parametre spúšťača a obmedzovania.

Po naplánovaní reportu kliknite na Dokončiť. Úloha bola vytvorená a bude spustená v intervale, ktorý je definovaný v spúšťači (raz alebo opakovane) a takisto v závislosti od nastavení obmedzenia (voliteľné).

## Karta Naplánované reporty

Svoje naplánované reporty si môžete skontrolovať v sekcii Reporty > Naplánované reporty. Ostatné akcie dostupné na tejto karte sú zobrazené nižšie:

Naplánovať | Kliknutím vytvoríte plán na vygenerovanie existujúceho reportu.
Zobraziť podrobnosti | Zobrazia sa podrobné informácie o vybranom naplánovaní.
Protokol auditu | Zobrazenie protokolu auditu pre vybranú položku.
Značky | Upravte značky (priradenie, zrušenie priradenia, vytvorenie, odstránenie).
Spustiť teraz | Okamžité vykonanie naplánovaného reportu.
Upraviť | Úprava naplánovania reportu. Môžete pridať alebo odobrať šablóny reportov, upraviť nastavenia naplánovania, alebo zmeniť nastavenia obmedzenia a doručenia reportu.
Duplikovať | Vytvorenie duplicitného naplánovania vo vašej domácej skupine.
Vymazať | Odstránenie naplánovania. Šablóna reportu nebude vymazaná.
Prístupová skupina > Presunúť | Objekt možno presunúť do inej statickej skupiny, kde bude dostupný používateľom s dostatočnými právami k cieľovej skupine. Zmena prístupovej skupiny je užitočná v prípade riešenia problémov týkajúcich sa prístupu ostatných používateľov. Prístupová skupina nastavuje statickú skupinu objektu a prístup k objektu na základe prístupových práv používateľa.

## Prispôsobenie filtrov a rozloženia

Môžete si prispôsobiť aktuálne zobrazenie obrazovky Web Console:

•Správa bočného panela a hlavnej tabuľky.

•Pridanie filtra a uložené predvoľby filtrov. Na filtrovanie zobrazených položiek môžete použiť značky.

˄˅