ESET PROTECT On-Prem

Offline | Prejsť do režimu online

ESET PROTECT On-Prem – Obsah

# MSP používatelia

Skopírovať odkaz na aktuálny článok Odoslať e‑mailom

Ak nakonfigurujete vašu spoločnosť cez Nastavenie MSP zákazníka, môžete vytvoriť špeciálny typ natívneho používateľa (MSP používateľ). Používateľa si môžete prezrieť a upraviť v sekcii Viac > Prístupové práva > menu Používatelia.

Môžete tiež vytvoriť vlastného MSP používateľa, napríklad pre MSP alebo predajcu.

## Potrebné povolenia

Pre vytvorenie nového používateľa počas nastavenia MSP zákazníka potrebujete prístupové práva k spoločnosti, ktorú konfigurujete, a ku skupinám Zdieľané objekty.

| Podrobná schéma povolení

## Nastavenie jednej spoločnosti Prístupové práva potrebné na vytvorenie používateľa v priebehu konfigurácie Spoločnosti A: •Povolenie na Používanie pre všetky skupiny Zdieľaných objektov. •Povolenie na Zápis do skupiny MSP zákazníka. ## Nastavenie všetkých spoločností pod jedným MSP Prístupové práva potrebné na vytvorenie používateľov pre všetky spoločnosti patriace pod MSP poskytovateľa: •Povolenie na Používanie pre všetky skupiny Zdieľaných objektov. •Povolenie na Zápis do skupiny MSP poskytovateľa.

Mať prístupové práva znamená, že aktuálny používateľ (ktorý práve vykonáva akcie) má priradené súbory povolení umožňujúce prístup k vyššie spomenutým skupinám na potrebnej úrovni. Ak nemáte požadované prístupové práva, sprievodca nastavením MSP zákazníka skončí chybou.

## Oprávnenia MSP používateľa

•Môže sa prihlásiť do ESET PROTECT Web Console a spravovať zariadenia a iné objekty, ku ktorým má prístupové práva.

•Môže vytvoriť ďalšieho natívneho používateľa s rovnakými alebo nižšími oprávneniami.

•Nemôže vytvárať používateľov počítačov. V prípade potreby vytvorenia používateľa počítača musí túto operáciu vykonať správca.

|  | Synchronizácia s AD nie je k dispozícii pre používateľov vytvorených v priebehu nastavenia MSP spoločnosti.

ESET PROTECT On-Prem ponúka pre každého nového MSP používateľa nasledujúce nastavenia:

•Popis – natívny používateľ vytvorený pomocou sprievodcu konfiguráciou MSP zákazníka.

•Značky – používateľ je označený názvom spoločnosti.

•Domáca skupina – statická skupina spoločnosti.

•Automatické odhlásenie – 15 minút.

•Účet je zapnutý a zmena hesla sa nevyžaduje.

•Súbory povolení – každý MSP používateľ má 2 súbory povolení. Jeden pre svoju domácu skupinu a jeden pre skupinu Zdieľané objekty.

˄˅