ESET PROTECT On-Prem

Offline | Prejsť do režimu online

ESET PROTECT On-Prem – Obsah

# SMTP server

Skopírovať odkaz na aktuálny článok Odoslať e‑mailom

ESET PROTECT On-Prem dokáže automaticky odosielať reporty a oznámenia prostredníctvom e‑mailu. Povoľte možnosť Používať SMTP server, kliknite na Viac > Nastavenia > Pokročilé, zapnite SMTP Server a upresnite nasledujúce údaje:

•Hostiteľ – názov hostiteľa alebo IP adresa vášho SMTP servera.

•Port – SMTP využíva štandardne port 25, ale môžete ho zmeniť, ak váš SMTP server využíva iný port.

•E-mailová adresa odosielateľa – upresnite adresu odosielateľa, ktorá bude zobrazená v hlavičke e-mailovej správy obsahujúcej oznámenie (Od:).

•Prihlasovacie meno – ak váš SMTP server vyžaduje overenie, zadajte prihlasovacie meno SMTP účtu (neuvádzajte doménu, pretože to nebude fungovať).

•Heslo – heslo pre používateľský SMTP účet.

•Typ zabezpečenia pripojenia – upresnite typ pripojenia, predvolená je možnosť Nezabezpečený, ale ak váš SMTP server umožňuje zabezpečené pripojenia, vyberte TLS alebo STARTTLS. Ak chcete, aby bolo vaše pripojenie bezpečnejšie, použite rozšírenie STARTTLS alebo SSL/TLS, ktoré využíva na šifrovanú komunikáciu osobitný port.

•Typ overenia – prednastavená je možnosť Bez overenia. Môžete však vybrať vhodný typ overovania z roletového menu (Anonymný, Externý, Obyčajný, Prihlásenie, CRAM-MD5, CRAM-SHA1, SCRAM-SHA1, NTLM alebo Automatický).

•Odoslať testovací e‑mail – kliknutím na tlačidlo skontrolujte, či sú nastavenia SMTP správne. Zadajte e‑mailovú adresu príjemcu a kliknite na Odoslať. Testovací e‑mail bude odoslaný prostredníctvom SMTP servera na jeho adresu. Skontrolujte e‑mailovú schránku prijímateľa a overte, či bol testovací e-mail úspešne doručený.

Môžete skontrolovať prípadné chyby zaznamenané v protokoloch ESET PROTECT Servera.

|  | E‑mailové konto Google nie je možné použiť ako SMTP server, pretože spoločnosť Google neumožňuje aplikáciám tretích strán prihlásiť sa do účtu Google len pomocou prihlasovacieho mena a hesla.

˄˅