ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Úlohy

Skopírovať odkaz na aktuálny článok Odoslať e‑mailom

Úlohy môžete použiť na správu ESET PROTECT Servera, klientskych zariadení a nainštalovaných bezpečnostných modulov ESET. Úlohy predstavujú účinný nástroj na automatizáciu pravidelných úloh. Existuje mnoho preddefinovaných úloh, ktoré pokrývajú bežné a najčastejšie sa vyskytujúce situácie alebo scenáre, môžete však vytvoriť aj vlastné úlohy so špecifickými nastaveniami. Úlohy používajte na vynútenie určitej akcie na klientskych počítačoch. Pre úspešné spustenie úlohy je potrebné mať dostatočné prístupové povolenia pre danú úlohu a pre objekty (zariadenia), pre ktoré je úloha určená. Prezrite si zoznam povolení, kde sa dozviete viac o prístupových právach.

Existujú dve hlavné kategórie úloh: Klientske úlohy a Serverové úlohy.

•Klientske úlohy môžete priradiť ku skupinám alebo jednotlivým počítačom. Po vytvorení sa úloha spúšťa pomocou spúšťača. Klientska úloha môže mať nastavených viacero spúšťačov. Klientske úlohy sú distribuované na klienty vtedy, keď sa ESET Management Agent klientskeho počítača pripojí na ESET PROTECT Server. Z tohto dôvodu môže nejaký čas trvať, kým je na ESET PROTECT Server doručená správa o výsledku vykonania úlohy. Pre urýchlenie vykonania úloh môžete upraviť interval pripojenia ESET Management Agenta.

•Serverové úlohy sú vykonávané ESET PROTECT Serverom nad samotným serverom alebo inými zariadeniami. Serverové úlohy nemôžu byť priradené ku konkrétnym klientom alebo skupinám klientov. Pre každú serverovú úlohu je možné nastaviť spúšťač. Ak chcete, aby bola niektorá serverová úloha spúšťaná pri viacerých udalostiach, musíte každú túto udalosť špecifikovať v samostatnej serverovej úlohe v nastaveniach spúšťača.

Úlohu môžete vytvoriť dvoma spôsobmi:

•Kliknite na Pridať > Klientska úloha alebo Serverová úloha.

•Vyberte požadovaný typ úlohy zo stromovej štruktúry a kliknite na Pridať > Klientska úloha alebo Serverová úloha.

K dispozícii máte nasledujúce prednastavené úlohy (každá Kategória úloh obsahuje Typy úloh):

Všetky úlohy

Klientske úlohy
Bezpečnostná aplikácia ESET
Aktualizácia modulov aplikácie Vrátenie zmien aktualizácie modulov aplikácie Overiť dostupnosť aktualizácie aplikácie Odstrániť zálohu z funkcie Ransomware Remediation Diagnostika Ukončiť izoláciu počítača od siete Exportovať konfiguráciu spravovanej aplikácie Izolovať počítač od siete Manuálna kontrola Aktivácia produktu Správa karantény Obnoviť zálohu z funkcie Ransomware Remediation Odoslanie súboru do ESET LiveGuard Kontrola servera Inštalácia softvéru Vyžiadať protokol SysInspector (iba Windows) Nahrať súbor v karanténe
ESET PROTECT
Diagnostika Aktualizácia súčastí ESET PROTECT Obnoviť klonovaného agenta Obnovenie Rogue Detection Sensor databázy Ukončiť spravovanie (odinštalovať ESET Management Agenta)
Operačný systém
Zobraziť správu Odhlásiť sa Aktualizácia operačného systému Spustiť príkaz Vypnúť počítač Inštalácia softvéru Odinštalovanie softvéru Ukončiť spravovanie (odinštalovať ESET Management Agenta)
ESET Full Disk Encryption
Blokovať prihlasovacie heslo k FDE Vygenerovať nové heslo na obnovenie FDE Zneplatniť prihlasovacie heslo k FDE Pozastaviť FDE autentifikáciu Obnoviť FDE autentifikáciu Vymazať prihlasovacie heslo k FDE
Serverové úlohy
Nasadenie agentov – nasadenie agentov na klientske počítače. Odstrániť nepripájajúce sa počítače – odstránenie všetkých klientskych počítačov, ktoré sa už nepripájajú do nástroja ESET PROTECT On-Prem, z rozhrania Web Console. Generovať report – táto úloha sa používa na generovanie reportov podľa potreby. Premenovať počítače – táto úloha bude pravidelne premenovávať počítače v skupinách pomocou formátu FQDN. Synchronizácia statickej skupiny – táto úloha aktualizuje informácie o danej skupine, aby boli zobrazované aktuálne údaje. Synchronizácia používateľa – aktualizuje používateľa alebo skupinu používateľov.

˄˅