ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Certifikát s končiacou sa platnosťou – oznámenie a nahradenie

Skopírovať odkaz na aktuálny článok Odoslať e‑mailom

Ak sa blíži dátum uplynutia platnosti niektorého certifikátu, prípadne certifikačnej autority, ESET PROTECT On-Prem vás o tejto udalosti dokáže včas informovať. Na karte Oznámenia sú k dispozícii prednastavené oznámenia pre certifikát ESET PROTECT aj pre certifikačnú autoritu ESET PROTECT.

Ak chcete túto funkciu zapnúť, kliknite na Upraviť oznámenie a v sekcii Distribúcia zadajte podrobnosti, napríklad e‑mailovú adresu alebo SNMP Trap. Používateľovi sa zobrazujú len oznámenia týkajúce sa certifikátov, ktoré sú zahrnuté v jeho domácej skupine (za predpokladu, že má daný používateľ pridelené povolenia na čítanie v rámci kategórie Certifikáty).

|  | Je potrebné mať nakonfigurované pripojenie k SMTP Serveru v sekcii Viac > Nastavenia. Až následne môžete upraviť oznámenie a pridať e-mailovú adresu, na ktorú bude oznámenie odosielané.

V prípade, že niektorému certifikátu alebo certifikačnej autorite má o menej ako 90 dní uplynúť platnosť, ESET PROTECT Web Console o tom informuje prostredníctvom upozornenia. Upozornenie sa zobrazí v sekciách Počítače, Prehľad stavu, Partnerské certifikáty a Certifikačné autority.

Ak chcete nahradiť certifikačnú autoritu alebo certifikát s končiacou sa platnosťou, postupujte takto:

1.Vytvorte novú certifikačnú autoritu s novou dobou platnosti (v prípade, že stará čoskoro vyprší). Certifikačná autorita by ideálne mala byť platná ihneď.

2.Vytvorte nové partnerské certifikáty pre ESET PROTECT Server a ostatné súčasti (ESET Management Agent, ESET Bridge), ktorých platnosť bude pokrytá v rámci doby platnosti novej certifikačnej autority.

3.Vytvorte politiky, prostredníctvom ktorých nastavíte nové partnerské certifikáty. Aplikujte tieto politiky na súčasti nainštalované na ESET PROTECT Serveri (ESET PROTECT Server, ESET Management Agent, ESET Bridge) a na ESET Management Agenty na všetkých klientskych počítačoch vo svojej sieti.

4.Počkajte, kým všetky súčasti začnú používať nové certifikáty a prebehne replikácia.

|  | Odporúčame počkať 24 hodín, prípadne dovtedy, kým sa všetky súčasti ESET PROTECT (agenty) replikujú aspoň dvakrát. Replikáciu agenta môžete vynútiť v sekcii Počítače kliknutím na požadované zariadenie a výberom možnosti Odoslať pokyn na prebudenie.

5.Nahraďte certifikát servera v nastaveniach ESET PROTECT Servera, aby sa klienty pri pripájaní mohli overovať použitím svojich nových partnerských certifikátov.

6.Reštartujte službu ESET PROTECT Server.

7.Po úspešnom vykonaní krokov uvedených vyššie (t. j. ak sa klienty úspešne pripájajú k ESET PROTECT On-Prem a všetko funguje tak, ako má) zneplatnite svoje staré certifikáty a vymažte starú certifikačnú autoritu.

˄˅