ESET PROTECT On-Prem

Offline | Prejsť do režimu online

ESET PROTECT On-Prem – Obsah

# ESET Inspect On-Prem

Skopírovať odkaz na aktuálny článok Odoslať e‑mailom

ESET Inspect On-Prem je komplexný systém detekcie a reakcie na hrozby na koncových zariadeniach (Endpoint Detection and Response – EDR), ktorý zahŕňa funkcie, ako napr. detekcia incidentov, manažment a reakcia na incidenty, zozbieravanie údajov, detekcia indikátorov ohrozenia, detekcia anomálií, detekcia správania, detekcia porušenia pravidiel atď. Bližšie informácie o nástroji ESET Inspect On-Prem, jeho inštalácii a funkciách nájdete v Online pomocníkovi pre ESET Inspect On-Prem (v anglickom jazyku).

## Konfigurácia ESET Inspect On-Prem

ESET Inspect On-Prem vyžaduje ESET PROTECT On-Prem na:

•Vytvorenie používateľa ESET Inspect On-Prem s príslušnými povoleniami. ESET PROTECT On-Prem obsahuje prednastavené súbory povolení pre používateľov ESET Inspect On-Prem. Používateľ Web Console potrebuje povolenie na čítanie alebo vyššie pre Prístup k ESET Inspect alebo rolu Používateľ ESET Inspect.

•Vytvorenie certifikátov, ktoré sa používajú počas inštalácie ESET Inspect Servera.

•Zapnutie nástroja ESET Inspect On-Prem na zariadení pripojenom k ESET PROTECT On-Prem. Na zapnutie nástroja ESET Inspect On-Prem potrebujete predplatné ESET Inspect On-Prem.

|  | Ak ste aktualizovali ESET PROTECT Server, reštartujte službu ESET Inspect Server, aby sa všetky budúce zmeny na ESET PROTECT On-Prem Serveri (napríklad aktualizácie povolení) premietli na ESET Inspect On-Prem Server.

## Nasadenie ESET Inspect Connectora na spravované počítače

Prejdite do sekcie Počítače, kliknite na počítač alebo vyberte viac počítačov a následne kliknite na Počítač > Moduly platformy > Zapnúť ESET Inspect On-Prem, čím nasadíte ESET Inspect Connector na spravované počítače so systémom Windows/Linux/macOS. ESET Inspect On-Prem môžete prípadne zapnúť prostredníctvom klientskej úlohy Aktivácia produktu.

## Hlásenie detekcií ESET Inspect On-Prem v konzole ESET PROTECT On-Prem

Ak do nástroja ESET PROTECT On-Prem pridáte zariadenie, na ktorom beží ESET Inspect Connector (správne nakonfigurovaný a pripojený k ESET Inspect Serveru), ESET Inspect On-Prem bude hlásiť nájdené detekcie v nástroji ESET PROTECT On-Prem v sekcii Detekcie. Tieto detekcie môžete filtrovať tak, že ako kategóriu detekcie vyberiete ESET Inspect.

Ďalším typom detekcií hlásených nástrojom ESET Inspect On-Prem sú Blokované súbory. Ide o pokusy o spustenie súborov, ktoré sú prostredníctvom ESET Inspect On-Prem blokované (blokované hashe).

## Správa ESET Inspect detekcií v ESET PROTECT On-Prem

Kliknutím na detekciu a výberom možnosti Preskúmať v ESET (Inspect) zobrazíte v ESET Inspect Web Console podrobnosti detekcie.

|  | Aby ste mohli v ESET PROTECT Web Console spravovať detekcie nájdené nástrojom ESET Inspect, uistite sa, že používate podporovaný webový prehliadač a kompatibilnú bezpečnostnú aplikáciu ESET.

Vďaka integrácii ESET Inspect On-Prem s rozhraním ESET PROTECT Web Console môžete spravovať detekcie hlásené nástrojom ESET Inspect priamo z ESET PROTECT Web Console bez potreby samostatne otvárať ESET Inspect On-Prem Web Console. Napríklad, ak označíte detekciu ako vyriešenú v ESET PROTECT Web Console, bude označená rovnako aj v ESET Inspect On-Prem Web Console a naopak.

˄˅