ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Dynamická skupina – konkrétna verzia softvéru nie je nainštalovaná

Skopírovať odkaz na aktuálny článok Odoslať e‑mailom

Táto dynamická skupina môže byť použitá na detegovanie chýbajúcej inštalácie bezpečnostnej aplikácie ESET na počítači. Nastavenia v tomto príklade budú zahŕňať počítače, na ktorých daný softvér nie je nainštalovaný vôbec alebo je nainštalovaná iná verzia softvéru ako tá, ktorá je špecifikovaná.

Táto skupina je užitočná napríklad v tom, že po detekcii môžete na danom počítači spustiť napríklad aktualizáciu alebo inštaláciu softvéru. Môžete použiť rôzne operátory, napríklad „obsahuje“ alebo „má predponu“.

Novú šablónu dynamickej skupiny môžete vytvoriť v časti Viac > Šablóny dynamických skupín > Pridať a následne pomocou tejto šablóny vytvoriť novú dynamickú skupinu.

## Základné

Zadajte Názov a Popis pre novú šablónu dynamickej skupiny.

Výberom možnosti Použiť časové pravidlá povolíte Časové pravidlá a nastavíte konkrétny čas, keď bude priraďovanie zariadení k dynamickým skupinám povolené.

## Výraz

1.Vyberte logický operátor z menu Operácia: NAND (najmenej jedna podmienka musí byť nesplnená).

2.Kliknite na Pridať pravidlo a vyberte podmienku:

•Nainštalovaný softvér > Názov aplikácie > rovná sa > ESET Endpoint Security

•Nainštalovaný softvér > Verzia aplikácie > rovná sa > 6.2.2033.0

## Časové pravidlá

Nastavte časový interval pre novú šablónu dynamickej skupiny. Kliknite na tlačidlo Pridať. Kliknite na časové pole a z roletového menu vyberte čas spustenia a čas ukončenia. Vyberte frekvenciu (Každý deň, Pracovný deň, Víkend) alebo deň v týždni a konkrétny čas. Vybraný čas musí byť dlhší ako 1 minúta a kratší ako 24 hodín. Po nastavení času spustenia a času ukončenia sa v stĺpci Trvanie zobrazí trvanie nastaveného času. Môžete pridať viacero časových intervalov.

## Súhrn

Skontrolujte nastavenia a kliknutím na Dokončiť vytvorte novú šablónu. Vytvorená šablóna teraz bude pridaná do zoznamu všetkých šablón a neskôr môže byť použitá pri vytváraní novej dynamickej skupiny.

˄˅