ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Zobrazenie podrobností

Skopírovať odkaz na aktuálny článok Odoslať e‑mailom

Pomocou riadiaceho panela môžete zobraziť podrobné informácie (agregované údaje) a vykonávať súvisiace akcie. Môžete interaktívne vyberať konkrétne položky zo súhrnu a zobraziť ich podrobnosti. Z celkového súhrnu dát v správe tak môžete prejsť na podrobnejšie informácie týkajúce sa konkrétnej položky. Detaily správy sú zväčša dostupné na viacerých úrovniach.

K dispozícii je niekoľko možností podrobného zobrazenia:

•Zobraziť Podrobné informácie – názov počítača a popis, názov statickej skupiny a pod. Zobrazí pôvodné (nie agregované) dáta pre vybraný riadok.

•Zobraziť Iba „hodnota“ – zobrazia sa len údaje so zvolenou úrovňou závažnosti: Informácia, Kritické, Bezpečnostné riziko, Bezpečnostné oznámenie atď.

•Rozšíriť stĺpec „hodnota“ – zobrazí agregované informácie (zvyčajne pre sumu, počet). Ak je napríklad v stĺpci zobrazené iba číslo a kliknete na Rozšíriť stĺpec Počítač, zobrazia sa podrobné informácie o počítačoch.

•Zobraziť Na stránke počítačov (všetky) – presmeruje vás do sekcie Počítače (vo výsledku sa zobrazí len 100 položiek).

## Akcie jediným kliknutím

Reporty s informáciami o objavených problémoch obsahujú dodatočné možnosti zobrazenia podrobností po kliknutí na položku v tabuľke/grafe:

•„úloha pre vyriešenie označeného upozornenia“ – upozornenie môžete vyriešiť označením navrhnutej úlohy, ktorá sa spustí hneď ako to bude možné.

|  | Klientske úlohy vytvorené pomocou kontextového menu (so spúšťačom nastaveným na najskoršie možné spustenie) sa vymažú 7 dní po uplynutí platnosti spúšťača.

Ak upozornenie nie je možné vyriešiť úlohou, avšak môže byť vyriešené nastavením politiky, zobrazia sa nasledujúce možnosti:

o Spravovať politiky

o Nová politika

•Hľadať na webe – pre označené upozornenie sa spustí vyhľadávanie pomocou vyhľadávača Google. Túto možnosť môžete použiť v prípade, ak nie je dostupná žiadna súvisiaca akcia pre vyriešenie označeného upozornenia (úloha alebo nastavenie politiky).

|  | Vo výsledku zobrazených podrobností bude len prvých 1 000 položiek.

Ak chcete vygenerovať a stiahnuť report, kliknite na tlačidlo Vygenerovať a stiahnuť. Môžete si vybrať formát .pdf alebo .csv. CSV je vhodné len pre dáta tabuľky a používa ; (bodkočiarka) ako oddeľovač. Ak si report stiahnete vo formáte CSV a v stĺpci, kde by mal byť text, sa vám zobrazia čísla, pre správne zobrazenie vám odporúčame stiahnuť report vo formáte PDF.

˄˅