ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Partnerské certifikáty

Skopírovať odkaz na aktuálny článok Odoslať e‑mailom

Ak sa vo vašom systéme nachádza certifikačná autorita, mali by ste vytvoriť partnerský certifikát pre jednotlivé súčasti nástroja ESET PROTECT. Každá zo súčastí (ESET Management Agent a ESET PROTECT Server) vyžaduje špecifický certifikát.

Pridať

Táto možnosť slúži na vytvorenie nového certifikátu. Tieto certifikáty používa ESET Management Agent a ESET PROTECT Server.

Využitie certifikátu

Môžete si pozrieť, ktoré klienty používajú tento certifikát ESET PROTECT.

Značky

Upravte značky (priradenie, zrušenie priradenia, vytvorenie, odstránenie).

Upraviť

Túto možnosť môžete použiť na úpravu popisu existujúceho certifikátu v zozname.

Protokol auditu

Zobrazenie protokolu auditu pre vybranú položku.

Exportovať alebo Exportovať ako Base64

Exportujte certifikát ako súbor .pfx alebo .txt (Base64). Tento súbor je potrebný pri lokálnej inštalácii ESET Management Agenta na počítači.

Zneplatniť

Ak už nechcete používať konkrétny certifikát, kliknite na Zneplatniť. Po použití tejto možnosti bude certifikát permanentne zneplatnený a zároveň vylúčený. Táto informácia bude odoslaná ESET Management Agentom pri ďalšom pripojení. ESET PROTECT On-Prem nebude neplatné certifikáty akceptovať.

|  | Pred zneplatnením certifikátu sa uistite, že ho už nepoužívajú žiadne ESET Management Agenty (ani iné súčasti). Po zneplatnení certifikátu sa súčasti nebudú môcť pripojiť k ESET PROTECT Serveru. Na obnovenie funkčnosti je potrebné preinštalovať súčasti s použitím platného certifikátu.

Prístupová skupina

Certifikáty alebo certifikačné autority môžu byť presunuté do inej statickej skupiny. Stanú sa tak dostupnými pre používateľov, ktorí majú pre danú statickú skupinu pridelené dostatočné prístupové práva. Ak chcete zistiť, v ktorej domácej skupine sa konkrétny certifikát nachádza, vyberte daný certifikát a v roletovom menu kliknite na položku Prístupová skupina. Domáca skupina certifikátu je zobrazená v prvom riadku kontextovej ponuky (napríklad /Všetko/San Diego). Prezrite si náš ukážkový scenár o zdieľaní prístupu k certifikátom.

|  | Budú sa vám zobrazovať len tie certifikáty, ktoré sú umiestnené vo vašej domácej skupine (za predpokladu, že máte pridelené povolenia na čítanie certifikátov). Certifikáty vytvorené počas inštalácie ESET PROTECT On-Prem sú zahrnuté v skupine Všetko a prístup k nim tak majú iba správcovia.

Kliknutím na tlačidlo Zobraziť zneplatnené zobrazíte všetky zneplatnené certifikáty.

## Prispôsobenie filtrov a rozloženia

Môžete si prispôsobiť aktuálne zobrazenie obrazovky Web Console:

•Správa bočného panela a hlavnej tabuľky.

•Pridanie filtra a uložené predvoľby filtrov. Na filtrovanie zobrazených položiek môžete použiť značky.

˄˅