ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Klientske úlohy

Skopírovať odkaz na aktuálny článok Odoslať e‑mailom

Klientske úlohy môžete priradiť ku skupinám alebo jednotlivým počítačom. Po vytvorení sa úloha spúšťa pomocou spúšťača. Klientska úloha môže mať nastavených viacero spúšťačov. Klientske úlohy sú distribuované na klienty vtedy, keď sa ESET Management Agent klientskeho počítača pripojí na ESET PROTECT Server. Z tohto dôvodu môže nejaký čas trvať, kým je na ESET PROTECT Server doručená správa o výsledku vykonania úlohy. Pre urýchlenie vykonania úloh môžete upraviť interval pripojenia ESET Management Agenta.

Indikátor priebehu, ikonu stavu a podrobnosti každej vytvorenej úlohy si môžete pozrieť v sekcii Úlohy.

|  | Klientske úlohy vytvorené pomocou kontextového menu (so spúšťačom nastaveným na najskoršie možné spustenie) sa vymažú 7 dní po uplynutí platnosti spúšťača.

## Vytvorenie novej klientskej úlohy

1.Vyberte si jednu z nasledujúcich možností vytvorenia novej klientskej úlohy:

•Kliknite na Úlohy > Pridať > Klientska úloha.

•Kliknite na Úlohy, vyberte požadovaný typ úlohy a kliknite na Pridať > Klientska úloha.

•Kliknite na cieľové zariadenie v sekcii Počítače a vyberte Úlohy > Nová úloha.

2.V sekcii Základné vyplňte základné informácie o úlohe, ako napr. Názov a Popis (voliteľné). Kliknite na Vyberte značky pre priradenie značiek.
V roletovom menu Úloha vyberte požadovaný typ úlohy, ktorý chcete vytvoriť a nakonfigurovať. Ak ste pred vytvorením novej úlohy vybrali konkrétny typ úlohy, Úloha je prednastavená na základe vašej predchádzajúcej voľby. Úloha (pozrite si zoznam všetkých úloh) definuje nastavenia a správanie danej úlohy.

3.V sekcii Nastavenia upravte nastavenia úlohy.

4.V sekcii Súhrn skontrolujte všetky nastavenia pre danú úlohu a následne kliknite na Dokončiť.

5.Kliknite na Vytvoriť spúšťač pre vytvorenie spúšťača pre klientsku úlohu alebo kliknite na Zatvoriť a vytvorte spúšťač neskôr.

˄˅