ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Správa aplikácií ESET pre koncové zariadenia cez ESET PROTECT On-Prem

Skopírovať odkaz na aktuálny článok Odoslať e‑mailom

Skôr ako začnete spravovať firemné moduly ESET, musíte vykonať úvodnú konfiguráciu. Odporúčame vám použiť Prehľad stavu, najmä v prípade, ak ste preskočili prehliadku ESET PROTECT On-Prem. Správca môže cez ESET PROTECT Web Console vykonávať rôzne úlohy s cieľom nainštalovať na klientske počítače bezpečnostné aplikácie a následne tieto počítače kontrolovať.

## Inštalácia ESET Management Agenta a bezpečnostných aplikácií ESET určených pre koncové zariadenia

Na správu klientskych počítačov v sieti cez ESET PROTECT On-Prem je potrebné mať na každom kliente nainštalovaného ESET Management Agenta. ESET Management Agenta je možné nainštalovať na klienta spolu s bezpečnostnou aplikáciou ESET určenou pre koncové zariadenia. Pred samotnou inštaláciou vám odporúčame do nástroja ESET PROTECT On-Prem importovať vaše predplatné, aby bolo možné toto predplatné použiť pri nasledujúcich inštaláciách. Aplikáciu určenú pre koncové zariadenia môžete nainštalovať niekoľkými spôsobmi:

•Pokiaľ chcete nainštalovať súčasne aplikáciu pre koncové zariadenia aj ESET Management Agenta, použite inštalátor agenta a bezpečnostnej aplikácie ESET alebo ESET Remote Deployment Tool.

•Kliknite na počítač a vyberte Moduly platformy > Nasadenie bezpečnostnej aplikácie pre nasadenie bezpečnostnej aplikácie ESET do počítača.

•Pokiaľ sú ESET Management Agenty na klientoch už nainštalované, použite klientsku úlohu určenú na inštaláciu aplikácie ESET pre koncové zariadenia.

## Správa bezpečnostnej aplikácie pre koncové zariadenia cez ESET PROTECT On-Prem

Všetky bezpečnostné aplikácie ESET určené pre koncové zariadenia je možné spravovať z rozhrania ESET PROTECT Web Console. Pomocou politík sa na jednotlivé zariadenia alebo skupiny zariadení aplikujú konkrétne nastavenia. Môžete napríklad vytvoriť politiku, ktorá bude blokovať prístup k určitým webovým lokalitám, zmeniť nastavenia súvisiace s citlivosťou skenera na detekcie alebo meniť rôzne iné bezpečnostné nastavenia ESET. Politiky je možné zlučovať, ako ukazuje tento príklad. Politiky, ktoré boli nastavené cez ESET PROTECT On-Prem, nie je používateľ na klientskom zariadení schopný prepísať. Správca však môže použiť funkciu Režim prepísania, čím používateľovi dočasne umožní robiť v bezpečnostnej aplikácii na klientskom zariadení zmeny. Po dokončení všetkých zmien môžete vyžiadať finálnu konfiguráciu z klienta a uložiť ju ako novú politiku.

Na správu klientov je tiež možné použiť úlohy. Úlohy sa nasadzujú z Web Console a na kliente sú vykonávané ESET Management Agentom. Najčastejšie používanými klientskymi úlohami s operačným systémom Windows sú:

•Aktualizácia modulov aplikácie (úloha aktualizuje aj vírusovú databázu)

•Spustiť manuálnu kontrolu

•Spustiť vlastný príkaz

•Vyžiadanie konfigurácie počítača a aplikácie

### Aktualizácia bezpečnostných aplikácií ESET

1.Kliknite na Riadiaci panel > Prehľad stavu > Stav verzie súčastí.

2.Kliknutím na modrý/žltý/červený graf reprezentujúci zastarané súčasti alebo aplikácie môžete po zvolení možnosti Aktualizovať nainštalované aplikácie ESET spustiť ich aktualizáciu.

## Reporty o stave počítača a získavanie informácií z klientov do konzoly ESET PROTECT On-Prem

Každý klientsky počítač je pripojený ku konzole ESET PROTECT On-Prem prostredníctvom ESET Management Agenta. Agent zbiera všetky požadované informácie o klientskom zariadení a softvéri a odosiela ich na ESET PROTECT Server. Na základe predvolených nastavení sa agent pripája na server každú minútu. Túto hodnotu je však možné zmeniť v politike ESET Management Agenta. Všetky protokoly z aplikácií ESET určených pre koncové zariadenia alebo iných bezpečnostných aplikácií ESET sú zasielané na ESET PROTECT Server.

Informácie o nainštalovaných aplikáciách ESET, ako aj o operačnom systéme a stave klienta nájdete v sekcii Počítače. Vyberte klienta a kliknite na Podrobnosti. V časti Konfigurácia môže používateľ vyhľadať staršie konfigurácie alebo vyžiadať súčasnú konfiguráciu. V časti SysInspector môže používateľ vyžiadať protokoly (len z počítačov s operačným systémom Windows).

Prostredníctvom Web Console sa tiež dostanete k zoznamu všetkých detekcií nájdených na klientskych zariadeniach. Detekcie nájdené na jednotlivých zariadeniach je možné zobraziť po kliknutí na sekciu Počítače. Zvoľte klienta a kliknite na Podrobnosti > Detekcie a karanténa. Ak na klientskom počítači beží ESET Inspect On-Prem, budú zobrazené aj detekcie hlásené týmto nástrojom ESET Inspect, ktoré je zároveň možné spravovať.

Prostredníctvom vlastných reportov môžete získať potrebné informácie o klientskych zariadeniach vo vašej sieti. Reporty môžete vygenerovať manuálne alebo pomocou plánovanej úlohy. Prednastavené šablóny reportov ponúkajú rýchly spôsob zozbieravania dôležitých dát, máte však rovnako možnosť vytvoriť si vlastné nové šablóny. Reporty obsahujú súhrnné informácie napríklad o počítačoch, detekciách, karanténe a dôležitých aktualizáciách.

|  | Používateľ môže použiť len tie šablóny reportov, pre ktoré má dostatočné povolenia. Všetky šablóny sú štandardne uložené v skupine Všetko. Report môže obsahovať len informácie o počítačoch a udalostiach, ktoré spadajú do rozsahu povolení daného používateľa. Dokonca aj v prípade zdieľania šablóny reportu medzi viacerými používateľmi sa budú jednotlivým používateľom zobrazovať v reporte len informácie o tých zariadeniach, ku ktorým má daný používateľ pridelené povolenia. Prezrite si zoznam povolení, kde sa dozviete viac o prístupových právach.

˄˅