ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Nastavenia ESET Management Agenta

Skopírovať odkaz na aktuálny článok Odoslať e‑mailom

Nastavenia ESET Management Agenta môžete upraviť pomocou politiky pre ESET Management Agenta.

Pre ESET Management Agenta existuje niekoľko prednastavených politík, napríklad Pripojenie – Pripojiť každých (interval pripojenia agenta) alebo Hlásenia aplikácií – Hlásiť všetky nainštalované aplikácie (nielen aplikácie ESET). Postup, ako vynútiť konkrétnu politiku len na určitú podsieť, je uvedený v tomto príklade.

Ak chcete upraviť existujúcu politiku alebo vytvoriť novú, kliknite na Politiky a rozbaľte Vstavané politiky > ESET Management Agent.

## Pripojenie

Pripájať sa k týmto serverom – kliknite na Upraviť zoznam serverov na upresnenie podrobností pripojenia k ESET PROTECT Serveru (názov hostiteľa/IP adresa a číslo portu). Je možné zadať viacero ESET PROTECT Serverov. Politiku s týmto nastavením môžete využiť napríklad pri zmene IP adresy vášho ESET PROTECT Servera alebo v prípade, že vykonávate migráciu.

Dátový limit – vyberte maximálny počet bajtov pre odosielanie dát.

Interval pripojenia – zvoľte pravidelný interval a upresnite časovú hodnotu intervalu pripojenia (prípadne použite CRON výraz).

Certifikát – môžete spravovať partnerské certifikáty pre ESET Management Agenta. Kliknite na Zmeniť certifikát a vyberte certifikát pre ESET Management Agenta, ktorý bude váš ESET Management Agent používať. Ďalšie informácie nájdete v kapitole Partnerské certifikáty.

## Aktualizácie

Interval aktualizácie – časový interval, v ktorom budú prijímané aktualizácie. Vyberte pravidelný interval a nakonfigurujte nastavenia (alebo môžete použiť CRON výraz). ESET PROTECT Server môže spustiť okamžitú replikáciu ESET Management Agenta na klientskom počítači prostredníctvom služby ESET Push Notification Service.

Aktualizačný server – aktualizačný server, z ktorého ESET Management Agent prijíma aktualizácie modulov aplikácie.

Typ aktualizácie – vyberte typ aktualizácií, ktoré chcete dostávať. Na výber sú priebežné alebo predbežné aktualizácie. Neodporúčame výber predbežnej aktualizácie pre produkčné systémy, pretože to môže predstavovať bezpečnostné riziko.

Zapnúť automatické aktualizácie – predvolene sa ESET Management Agent automaticky aktualizuje na najnovšiu kompatibilnú verziu. Ak chcete zakázať automatické aktualizácie ESET Management Agenta, túto možnosť môžete vypnúť.

## Nastavenia

Ochrana nastavení heslom je funkcia, ktorá slúži na ochranu ESET Management Agenta (iba na systéme Windows). Kliknutím na Nastaviť vedľa položky Ochrana nastavení heslom zapnete ochranu heslom pre nastavenia ESET Management Agenta.

|  | •Ochrana nastavení heslom bola vo verzii 10.1 vylepšená. Teraz môžete nastaviť heslo zvlášť pre agenta vo verzii 10.0 a staršej a zvlášť pre agenta vo verzii 10.1 a novšej. •Nastavené heslo si uschovajte na bezpečnom mieste. Ak je ESET Management Agent chránený heslom, pri jeho odinštalovaní, oprave aj aktualizácii (so zmenami) musíte zadať heslo.

## Pokročilé nastavenia

HTTP Proxy – môžete použiť proxy server na riadenie komunikácie medzi serverom a klientmi a na replikáciu agenta (preposielanie komunikácie) na ESET PROTECT Server.

Typ konfigurácie proxy

Globálne proxy – túto možnosť zvoľte, ak chcete na replikáciu agenta a ukladanie dát služieb ESET (napríklad aktualizácií) do vyrovnávacej pamäte používať jeden proxy server. Rôzne proxy pre každú službu – túto možnosť použite v prípade, ak chcete, aby jedno proxy riešenie slúžilo na replikáciu agenta a druhé proxy na ukladanie dát služieb ESET (napríklad aktualizácií) do vyrovnávacej pamäte. Možnosť Globálne proxy je k dispozícii len vtedy, ak ju vyberiete v rámci položky Typ konfigurácie proxy. Kliknite na Upraviť a nakonfigurujte nastavenia proxy servera. Dve možnosti uvedené nižšie sú k dispozícii len vtedy, ak vyberiete Rôzne proxy pre každú službu. Môžete tiež nastaviť proxy napr. len pre Služby ESET a ponechať Replikáciu vypnutú. Použitím možnosti Použiť priame pripojenie, ak nie je k dispozícii HTTP proxy vyriešite situáciu, keby bol klient mimo dosah proxy. •Replikácia (na server ESET určený na vzdialenú správu) – nastavte proxy, pomocou ktorého sa bude agent pripájať na server. •Služby ESET – nastavte proxy, pomocou ktorého sa budú služby ESET ukladať do vyrovnávacej pamäte.
|  | Komunikačný protokol medzi Agentom a ESET PROTECT Serverom nepodporuje autentifikáciu. Žiadne proxy riešenie sprostredkujúce komunikáciu medzi Agentom a ESET PROTECT Serverom, ktoré si vyžaduje autentifikáciu, nebude funkčné.

Kompatibilita – na umožnenie správy bezpečnostných aplikácií ESET verzie 5 alebo staršej prostredníctvom ESET Management Agenta musí byť nastavený špecifický načúvací port. Bezpečnostné aplikácie ESET musia byť nakonfigurované tak, aby boli nasmerované na tento port, a adresa ESET PROTECT Servera musí byť nastavená na localhost.

Operačný systém – pomocou prepínačov nastavte hlásenia určitých informácií alebo problémov na klientskom počítači. Ak chcete napríklad zapnúť hlásenia o inštalácii aplikácií tretích strán, povoľte možnosť Hlásiť aj nainštalované aplikácie, ktoré nie sú od spoločnosti ESET. (Táto funkcia sa vzťahuje na systémy Windows a macOS. V systéme Windows sú hlásené len aplikácie nainštalované pre všetkých používateľov; aplikácie špecifické pre jednotlivých používateľov nie sú hlásené.)

Repozitár – umiestnenie repozitára, v ktorom sú uložené všetky inštalačné súbory.

|  | Predvolený repozitár je AUTOSELECT.

Zúčastniť sa programu zlepšovania produktov – môžete zapnúť alebo vypnúť možnosť zasielania správ o zlyhaní programu a anonymných telemetrických údajov (verzia a typ operačného systému, verzia aplikácie ESET a ďalšie informácie súvisiace s aplikáciou) spoločnosti ESET.

Zapisovanie do protokolov – môžete nastaviť úroveň podrobnosti protokolov, čím určíte úroveň informácií, ktoré budú zhromažďované a zapisované do protokolov – od úrovne Sledovanie (informačné) až po Závažné (najdôležitejšie, kritické informácie). Aktuálny súbor protokolu ESET Management Agenta nájdete na klientskom počítači.

## Priradenie

Vyberte klientske zariadenia, pre ktoré má byť daná politika určená. Kliknite na Priradiť pre zobrazenie všetkých statických a dynamických skupín vrátane zariadení, ktoré do týchto skupín patria. Vyberte zariadenie, na ktoré chcete politiku uplatniť, a kliknite na OK.

## Súhrn

Skontrolujte nastavenia danej politiky a kliknite na Dokončiť.

Môžete si vyžiadať konfiguráciu agenta na spravovanom počítači, aby ste si pozreli nastavenia politiky agenta: kliknite na Počítače > kliknite na počítač > Podrobnosti > Konfigurácia > Požiadať o konfiguráciu.

˄˅