ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Konfigurácia automatických aktualizácií aplikácie

Skopírovať odkaz na aktuálny článok Odoslať e‑mailom

Automatické aktualizácie môžete nastaviť pomocou politiky pre funkciu Automatické aktualizácie, ktorá sa vzťahuje na kompatibilné bezpečnostné aplikácie ESET, pričom ako cieľ má predvolene nastavenú statickú skupinu Všetko.

## Zmena cieľov vstavanej politiky pre automatické aktualizácie

V ESET PROTECT Web Console prejdite do sekcie Politiky, rozbaľte Vstavané politiky, kliknite na príslušnú politiku, zvoľte Zmeniť priradenie, zmeňte ciele politiky a kliknite na Dokončiť.

## Nastavenie automatických aktualizácií

Vytvorte novú politiku Automatické aktualizácie, aby ste mohli upraviť jej nastavenia.

1.V ESET PROTECT Web Console kliknite na Politiky > Pridať > Nastavenia.

2.Z roletového menu vyberte položku Spoločné funkcie > Aktualizácia a nakonfigurujte nastavenia politiky:

•Automatické prepínanie profilu – kliknite na tlačidlo Upraviť a priraďte profil aktualizácie podľa profilov sieťového pripojenia.

•Automatické aktualizácie – funkcia automatických aktualizácií je predvolene zapnutá.

|  | Ak chcete vypnúť automatické aktualizácie, použite prepínacie tlačidlo vedľa funkcie Automatické aktualizácie. Prečítajte si tiež článok o tom, ako vypnúť automatické aktualizácie.

•Načasovanie aktualizácií

o Postupne zavádzané aktualizácie – možnosť postupného nasadzovania aktualizácie si vyberte, ak preferujete vyššiu stabilitu, pričom načasovanie určí spoločnosť ESET. Aktualizácia sa nasadzuje postupne po jednotlivých koncových zariadeniach a môže trvať niekoľko týždňov až 1 – 2 mesiace, kým bude k dispozícii pre všetky koncové zariadenia.

o Okamžité automatické aktualizácie – možnosť okamžitej aktualizácie, ktorá sa nainštaluje ihneď po vydaní, vyberte, ak preferujete rýchlejšie nasadenie.

|  | Okamžité automatické aktualizácie odporúčame používať len na testovacích zariadeniach alebo zariadeniach, ktoré nie sú kriticky dôležité. V prípade neočakávaných problémov spôsobených aktualizáciou tak predídete ich rýchlemu rozšíreniu do celej siete.

•Zastaviť aktualizácie na verzii > Vyberte verziu – voliteľne môžete vybrať verziu bezpečnostnej aplikácie ESET, na ktorej sa majú automatické aktualizácie zastaviť:

oKliknite na Vybrať z repozitára a zvoľte preferovanú verziu.

oPri zadávaní verzie môžete použiť zástupný znak * (napr. 9.*/9.0.*/9.0.2028.*).

|  | Napríklad, ak napíšete 9.0.*, nainštalované budú všetky opravy, ktoré sa urobili a vydali v rámci vedľajšej verzie 9.0.

|  | Toto nastavenie sa nevzťahuje na aktualizácie zaisťujúce bezpečnosť a stabilitu, ktoré sa nainštalujú automaticky bez ohľadu na zvolenú verziu či nastavenie automatických aktualizácií. Prečítajte si tiež článok: Aké sú rozdiely medzi jednotlivými typmi aktualizácií aplikácie ESET?

3.Po kliknutí na Priradiť môžete vybrať ciele politiky (skupiny alebo jednotlivé počítače).

|  | Uistite sa, že vstavaná politika automatických aktualizácií neprepíše vami upravené nastavenia v politike pre Automatické aktualizácie. Viac informácií si môžete prečítať v kapitole o uplatňovaní politík na klientskych zariadeniach.

4.Kliknite na Dokončiť.

˄˅