ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Automatické aktualizácie bezpečnostných aplikácií ESET

Skopírovať odkaz na aktuálny článok Odoslať e‑mailom

ESET PROTECT On-Prem obsahuje funkciu, vďaka ktorej budú bezpečnostné aplikácie ESET na spravovaných počítačoch vždy aktualizované na najnovšiu verziu.

Automatické aktualizácie aplikácií sú pri novej inštalácii ESET PROTECT On-Prem automaticky aktivované.

|  | •Funkciu Automatické aktualizácie je možné využívať len s podporovanými bezpečnostnými aplikáciami ESET. Pozrite si zoznam firemných aplikácií ESET, ktoré podporujú automatické aktualizácie. Ostatné bezpečnostné aplikácie ESET momentálne nepodporujú funkciu automatických aktualizácií, no v budúcnosti do nich bude pridaná. •Automatické aktualizácie môžete nastaviť prostredníctvom politiky. •Pozrite si tiež kapitolu Najčastejšie otázky o automatických aktualizáciách. K prvej automatickej aktualizácii dôjde po vydaní novej verzie pôvodného buildu 9.x (napríklad 9.1 alebo 9.0.xxxx.y, kde verzia xxxx je novšia než prvý build 9.x). V záujme zabezpečenia maximálnej stability aktualizácií sa automatické aktualizácie aplikácie zavádzajú postupne a distribuujú s istým oneskorením po globálnom vydaní novej verzie bezpečnostnej aplikácie ESET. Aktualizácia sa nasadzuje postupne po jednotlivých koncových zariadeniach a môže trvať niekoľko týždňov až 1 – 2 mesiace, kým bude k dispozícii pre všetky koncové zariadenia. Medzitým môže byť bezpečnostná aplikácia ESET vo Web Console hlásená ako neaktuálna. Ihneď po vydaní nového buildu sa aktualizácia ponúkne iba zariadeniam s politikou nastavenou na Okamžité automatické aktualizácie alebo keď sa aktualizácia spustí manuálne. •Ak automatické aktualizácie pre celú sieť trvajú dlho, aktualizáciu môžete vynútiť pomocou úlohy Overiť dostupnosť aktualizácie aplikácie. •Pred aktualizáciou bezpečnostnej aplikácie ESET sa uistite, že: o operačný systém má nainštalované najnovšie aktualizácie, oneexistujú žiadne čakajúce aktualizácie alebo reštarty systému Windows. •Prečítajte si tiež článok: Aké sú rozdiely medzi jednotlivými typmi aktualizácií aplikácie ESET? •Automatické aktualizácie nefungujú, ak používate offline repozitár, ktorý neobsahuje metadáta (napríklad ak ste skopírovali inštalátory na zdieľaný sieťový disk). Na vytvorenie offline repozitára, ktorý podporuje automatické aktualizácie, použite nástroj Mirror Tool. Offline repozitár vytvorený cez Mirror Tool distribuuje automatické aktualizácie naraz do celej siete (online repozitár distribuuje automatické aktualizácie postupne).

|  | Postupujte podľa jednej z nižšie uvedených možností a aktualizujte bezpečnostné aplikácie ESET vo vašej sieti na verziu, ktorá podporuje automatické aktualizácie: •Použite akciu na jedno kliknutie v sekcii Riadiaci panel > Prehľad stavu > Stav verzie súčastí: Kliknutím na modrý/žltý/červený graf reprezentujúci zastarané súčasti alebo aplikácie môžete po zvolení možnosti Aktualizovať nainštalované aplikácie ESET spustiť ich aktualizáciu. •V sekcii Počítače kliknite na ikonu ozubeného kolesa vedľa statickej skupiny Všetko a vyberte možnosť Úlohy > Aktualizácia > Aktualizovať aplikácie ESET. •Použite klientsku úlohu Inštalácia softvéru.

Bezpečnostné aplikácie ESET je možné aktualizovať na najnovšiu verziu dvoma spôsobmi:

•Klientska úloha Inštalácia softvéru

•Funkcia Automatické aktualizácie

Rozdiely medzi klientskou úlohou Inštalácia softvéru a funkciou Automatické aktualizácie:

| Proces aktualizácie | Reštart po aktualizácii | Budúce aktualizácie
--- | --- | --- | ---
Klientska úloha Inštalácia softvéru | Pri aktualizácii sa bezpečnostná aplikácia ESET preinštaluje. | Z bezpečnostných dôvodov si aktualizácia bezpečnostnej aplikácie ESET vyžaduje okamžitý reštart počítača (aby sa zaistila plná funkčnosť aktualizovanej bezpečnostnej aplikácie ESET). | Manuálne – správca musí každú ďalšiu aktualizáciu spustiť pomocou klientskej úlohy Inštalácia softvéru (pozrite si dostupné možnosti vyššie).
Automatické aktualizácie | Proces aktualizácie nezahŕňa preinštalovanie bezpečnostnej aplikácie ESET. | Po aktualizácii bezpečnostnej aplikácie ESET sa vyžaduje reštart počítača, ale nie okamžite (reštart nie je vynútený). Správca môže vynútiť aktualizáciu a reštart počítača na diaľku z ESET PROTECT On-Prem Web Console pomocou klientskej úlohy Vypnúť počítač, kde začiarkne políčko Reštart počítača. | Automatické – podporované bezpečnostné aplikácie ESET sa automaticky aktualizujú po vydaní novej verzie (aktualizácie sa distribuujú s istým oneskorením z dôvodu stability). Kontrolu dostupnosti aktualizácií pre bezpečnostné aplikácie ESET môžete vynútiť aj manuálne pomocou úlohy Overiť dostupnosť aktualizácie aplikácie.

## Aktualizácia právnej dokumentácie

ESET PROTECT Web Console upozorní správcu, ak je k dispozícii aktualizovaná právna dokumentácia pre ESET PROTECT On-Prem alebo spravované moduly ESET.

Kliknutím na Zobraziť aktualizovanú právnu dokumentáciu zobrazíte podrobnosti, prípadne môžete kliknúť na možnosť Skryť, čím sa oznámenie presunie pod ikonu žltého zvončeka v hornom paneli nástrojov.

Po kliknutí na Zobraziť aktualizovanú právnu dokumentáciu sa otvorí nové okno s podrobnými informáciami o zmenách v právnej dokumentácii:

•Ak používate staršie verzie aplikácií ESET, ktoré nepodporujú automatické aktualizácie (napríklad ESET Endpoint 8.x a staršie verzie), kliknutím na tlačidlo Súhlasím prijmite aktualizované právne dokumenty, čím povolíte prechod na verziu, ktorá podporuje automatické aktualizácie.

•Ak používate firemné aplikácie ESET, ktoré podporujú automatické aktualizácie (napríklad ESET Endpoint od verzie 9), dostanete oznámenie o aktualizovaných právnych dokumentoch, ktoré však na to, aby sa aplikácie ESET aktualizovali na novšie verzie, nie je potrebné prijať (tlačidlo Súhlasím nie je k dispozícii).

˄˅