ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Aktualizácia operačného systému

Skopírovať odkaz na aktuálny článok Odoslať e‑mailom

Úloha Aktualizácia operačného systému je určená na aktualizovanie operačných systémov na klientskych počítačoch v sieti. Táto úloha spúšťa aktualizáciu operačného systému na operačných systémoch Windows, macOS a Linux.

macOS

Úloha nainštaluje všetky aktualizácie (aktualizácia všetkých balíkov) pomocou nasledujúceho príkazu:
/usr/sbin/softwareupdate --install --all

Linux

Úloha nainštaluje všetky aktualizácie (aktualizácia všetkých balíkov). V rámci kontroly dostupnosti využíva viacero baliacich nástrojov, čím je zabezpečená podpora väčšiny distribúcií. Spúšťa tieto príkazy: •Debian/Ubuntu:
apt update --assume-no && apt dist-upgrade --assume-yes
•CentOS/Red Hat:
yum update -y
•SLES/SLED:
zypper --non-interactive update -t patch

Windows

Úloha nainštaluje aktualizácie operačného systému volaním interného Windows API. Nenainštalujú sa však aktualizácie funkcií ani nedôjde k prechodu na novšiu verziu systému Windows.

Vyberte si jednu z nasledujúcich možností vytvorenia novej klientskej úlohy:

•Kliknite na Úlohy > Pridať > Klientska úloha.

•Kliknite na Úlohy, vyberte požadovaný typ úlohy a kliknite na Pridať > Klientska úloha.

•Kliknite na cieľové zariadenie v sekcii Počítače a vyberte Úlohy > Nová úloha.

## Základné

V sekcii Základné vyplňte základné informácie o úlohe, ako napr. Názov a Popis (voliteľné). Kliknite na Vyberte značky pre priradenie značiek.
V roletovom menu Úloha vyberte požadovaný typ úlohy, ktorý chcete vytvoriť a nakonfigurovať. Ak ste pred vytvorením novej úlohy vybrali konkrétny typ úlohy, Úloha je prednastavená na základe vašej predchádzajúcej voľby. Úloha (pozrite si zoznam všetkých úloh) definuje nastavenia a správanie danej úlohy.

## Nastavenia

•Automaticky odsúhlasiť licenčnú dohodu (EULA) tretej strany (len na systéme Windows) – túto možnosť označte v prípade, že chcete, aby bola licenčná dohoda s koncovým používateľom prijatá automaticky. Používateľovi sa nezobrazí žiadny text. Ak nepovolíte automatické prijatie licenčnej dohody s koncovým používateľom, úloha vynechá tie aktualizácie, ktoré akceptovanie dohody vyžadujú.

•Inštalovať voliteľné aktualizácie (iba Windows) – budú nainštalované aj aktualizácie, ktoré sú označené ako voliteľné a nevyžadujú interakciu používateľa.

•Povoliť reštart (Windows a macOS) – po nainštalovaní aktualizácií, ktoré vyžadujú reštart, sa klientsky počítač reštartuje.

V prípade potreby môžete nakonfigurovať správanie spravovaných počítačov pri reštartovaní/vypnutí. Na počítači musí byť nainštalovaná bezpečnostná aplikácia ESET, ktorá podporuje toto nastavenie. V prípade, že spravovaný počítač nepodporuje konfiguráciu správania pri reštarte:

o Systém Windows upozorní používateľa na plánovaný vynútený reštart počítača 4 hodiny pred reštartom a následne 10 minút pred reštartom.

oSystém macOS sa po aktualizácii reštartuje okamžite.

|  | •Aktualizácie vyžadujúce reštart sa budú inštalovať aj v prípade, že neaktivujete možnosť Povoliť reštart. •Nastavenia nemajú vplyv na úlohu, ak cieľové zariadenie používa nepodporovaný OS.

## Súhrn

Skontrolujte súhrn nastavení a kliknite na Dokončiť. Vytvorí sa klientska úloha a zobrazí sa malé okno:

•Kliknutím na Vytvoriť spúšťač (odporúčané) nastavíte ciele klientskych úloh (počítače alebo skupiny) a spúšťač.

•Ak kliknete na Zatvoriť, spúšťač môžete vytvoriť neskôr kliknutím na klientsku úlohu a výberom možnosti Spustiť na z roletového menu.

Indikátor priebehu, ikonu stavu a podrobnosti každej vytvorenej úlohy si môžete pozrieť v sekcii Úlohy.

˄˅