ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Predstavenie programu ESET PROTECT On-Prem

Skopírovať odkaz na aktuálny článok Odoslať e‑mailom

Vitajte v programe ESET PROTECT On-Prem verzie 13.1. ESET PROTECT On-Prem vám umožňuje spravovať v sieťovom prostredí z jedného miesta všetky aplikácie ESET na pracovných staniciach a serveroch. Pomocou ESET PROTECT Web Console môžete zapnúť moduly ESET, spravovať úlohy, vynucovať bezpečnostné politiky, sledovať stav systému a pohotovo reagovať na problémy alebo detekcie na vzdialených počítačoch.

|  | Viac informácií o technológiách ESET a typoch detekcií/útokov, pred ktorými vás chránia, nájdete v Slovníku pojmov ESET.

## Súčasti ESET PROTECT

•ESET PROTECT Server riadi komunikáciu s agentmi a zhromažďuje a uchováva dáta aplikácií v databáze. Môžete ho nainštalovať na servery Windows a Linux alebo ho nasadiť ako prednastavené virtuálne zariadenie.

•ESET PROTECT Web Console je hlavné rozhranie, ktoré vám umožňuje spravovať klientske počítače vo vašej sieti. Poskytuje prehľad klientov v sieti a dá sa použiť na vzdialenú inštaláciu aplikácií ESET na nespravované počítače. Po inštalácii ESET PROTECT Servera máte prístup do Web Console prostredníctvom vášho webového prehliadača. Ak sa rozhodnete sprístupniť webový server na internete, budete môcť používať ESET PROTECT On-Prem z akéhokoľvek miesta a zariadenia pripojeného na internet. ESET PROTECT Web Console môžete nainštalovať aj na iný počítač ako ten, na ktorom je nainštalovaný ESET PROTECT Server. Prečítajte si aj kapitolu Začíname s ESET PROTECT Web Console.

•ESET Management Agent sprostredkúva komunikáciu medzi ESET PROTECT Serverom a klientskymi počítačmi. Agent musí byť nainštalovaný na každom klientskom počítači, ktorý bude komunikovať s ESET PROTECT Serverom. Keďže sa agent nachádza na klientskom počítači a dokáže uchovávať viaceré bezpečnostné scenáre, používanie ESET Management Agenta skracuje čas reakcie na nové detekcie. Pomocou ESET PROTECT Web Console môžete nasadiť ESET Management Agenta na nespravované počítače, ktoré boli identifikované službou Active Directory alebo nástrojom ESET RD Sensor. Možná je aj manuálna inštalácia ESET Management Agenta na klientskych počítačoch.

•Rogue Detection Sensor (RD Sensor) deteguje nespravované počítače, ktoré sa nachádzajú v sieti, a informácie o nich odosiela na ESET PROTECT Server. Vďaka tomu môžete jednoducho pridať nové klientske počítače do svojej zabezpečenej siete. RD Sensor si pamätá počítače, ktoré už boli nájdené, a nebude odosielať rovnaké informácie dvakrát.

|  | ESET Rogue Detection (RD) Sensor už nebude podporovaný (v budúcnosti nebude aktualizovaný). Niektoré jeho funkcie nemusia fungovať správne. Konfiguráciu tohto nástroja už nemožno spravovať prostredníctvom politiky.

•ESET Bridge funguje s ESET PROTECT On-Prem ako služba HTTP proxy na:

o Ukladanie aktualizácií do vyrovnávacej pamäte a ich distribúciu na klientske počítače a distribúciu inštalačných balíkov na ESET Management Agenta (napr. inštalátor MSI pre ESET Endpoint Security), aktualizácie bezpečnostných aplikácií ESET (aktualizácie súčastí a modulov aplikácie), výsledky zo služby ESET LiveGuard.

o Preposielanie komunikácie ESET Management Agentov na ESET PROTECT Server v prostrediach, kde sa klientske počítače s nainštalovaným Agentom nemôžu priamo pripojiť na Server.

o Ukladanie komunikácie HTTPS do vyrovnávacej pamäte – ESET Bridge dokáže dešifrovať a ukladať do vyrovnávacej pamäte komunikáciu využívajúcu HTTPS.

o Proxy chaining – ESET Bridge môže preposielať komunikáciu na vzdialený proxy server a ukladať dáta do vyrovnávacej pamäte.

o Spustenie offline repozitára – ESET Bridge môžete použiť ako HTTP server pre offline repozitár.

|  | Správa mobilných zariadení v rámci ESET PROTECT On-Prem dosiahla koniec životného cyklu. Ak chcete spravovať mobilné zariadenia, prejdite na cloudovú verziu ESET PROTECT.

Prečítajte si tiež kapitolu Prehľad architektúry a infraštruktúry ESET PROTECT On-Prem.

## Ďalšie moduly ESET

V záujme zvýšenia ochrany spravovaných zariadení vo svojej sieti môžete využiť nasledujúce moduly ESET:

•ESET Full Disk Encryption je doplnková funkcia, ktorú natívne obsahuje ESET PROTECT Web Console. Ponúka správu šifrovania celého disku na spravovaných pracovných staniciach so systémom Windows a macOS. Pridáva tak ďalšiu vrstvu zabezpečenia v podobe prihlasovacieho hesla pred spustením systému.

•ESET LiveGuard Advanced je platená služba (cloudový sandbox) poskytovaná spoločnosťou ESET. Vytvára ďalšiu vrstvu ochrany, ktorá bola navrhnutá s cieľom chrániť pred úplne novými hrozbami.

•ESET Inspect On-Prem je komplexný systém detekcie a reakcie na hrozby na koncových zariadeniach (Endpoint Detection and Response – EDR), ktorý zahŕňa funkcie, ako napr. detekcia incidentov, manažment a reakcia na incidenty, zozbieravanie údajov, detekcia indikátorov ohrozenia, detekcia anomálií, detekcia správania, detekcia porušenia pravidiel atď.

## Samostatné nástroje pre ESET PROTECT On-Prem

•Mirror Tool sa používa na aktualizáciu modulov aplikácie v offline prostredí. V prípade, že bezpečnostné aplikácie ESET na vašich klientskych počítačoch nemajú pripojenie na internet, môžete použiť nástroj Mirror Tool, ktorý sťahuje aktualizačné súbory z aktualizačných serverov spoločnosti ESET a ukladá ich lokálne.

•ESET Remote Deployment Tool slúži na nasadenie all‑in‑one inštalačných balíkov vytvorených cez ESET PROTECT Web Console. Ponúka tak pohodlný spôsob distribúcie ESET Management Agenta s bezpečnostnou aplikáciou ESET na klientske počítače v sieti.

## Synchronizovať predplatné

Synchronizujte predplatné z účtu ESET Business Account, ESET MSP Administrator alebo ESET PROTECT Hub s konzolou ESET PROTECT On-Prem a použite ich na aktiváciu bezpečnostných aplikácií ESET na zariadeniach vo vašej sieti.

ESET PROTECT Hub je vstupná brána k jednotnej platforme zabezpečenia ESET PROTECT. Poskytuje centralizovanú správu identít, predplatných a používateľov pre všetky moduly platformy ESET.

|  | ESET PROTECT Hub nahrádza platformy na správu predplatných ESET Business Account a ESET MSP Administrator. Spoločnosť ESET bude postupne migrovať všetky účty z oboch platforiem: •Harmonogram migrácie pre ESET Business Account •Harmonogram migrácie pre ESET MSP Administrator

˄˅