ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Udalosti na spravovaných počítačoch alebo skupinách

Skopírovať odkaz na aktuálny článok Odoslať e‑mailom

Táto možnosť je použitá pre oznámenia, ktoré sa netýkajú dynamickej skupiny, ale systémových udalostí filtrovaných z protokolu udalostí. Vyberte kategóriu protokolov, na základe ktorej bude oznámenie vytvorené, a logický operátor pre filtre.

Kategória – vyberte si z nasledujúcich kategórií udalostí:

•Detekcia firewallom

•Detekcia antivírusom

•Kontrola

•HIPS

•Upozornenia nástroja ESET Inspect

•Blokovaný súbor

•Počítač pripojený prvýkrát

•Identita počítača obnovená

•Bola vytvorená otázka na klonovanie počítača

•Nájdený nový MSP zákazník

•Incidenty ESET Inspect

V sekcii Nastavenia > Filtrovať sa nachádza zoznam dostupných udalostí, ktorý sa mení v závislosti od zvolenej kategórie. Hodnoty vo filtroch sú porovnávané priamo s udalosťami odoslanými od klientov. Neexistuje žiadny ohraničený zoznam dostupných hodnôt.

Monitorované statické skupiny – kliknite na možnosť Vybrať alebo Vytvoriť novú skupinu a zvoľte statické skupiny, aby ste zúžili okruh monitorovaných zariadení, o ktorých chcete mať prehľad. Ak nevyberiete žiadne statické skupiny, budete dostávať oznámenia o všetkých zariadeniach, ku ktorým máte prístup.

Preskočiť potlačené zariadenia – po zvolení tejto možnosti nebudete dostávať oznámenia zo zariadení, ktoré sú označené ako potlačené (v oznámeniach nebudú uvedené potlačené zariadenia).

## Nastavenia

V sekcii Nastavenia vyberte Operátor a hodnoty pre filter (Filtrovať podľa). Vybrať môžete len jeden operátor a všetky hodnoty budú vyhodnocované spolu pomocou daného operátora. Kliknite na Pridať filter pre pridanie novej hodnoty pre filter.

Predvolený obsah správy má len informatívny charakter a nedá sa prispôsobiť. Môžete však prispôsobiť správy doručované formou oznámení v sekcii Distribúcia.

˄˅