ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Vytvorenie novej certifikačnej autority

Skopírovať odkaz na aktuálny článok Odoslať e‑mailom

Ak chcete vytvoriť novú certifikačnú autoritu, prejdite do sekcie Viac > Certifikačné autority a kliknite na tlačidlo Pridať v dolnej časti stránky.

## Certifikačná autorita

Zadajte Popis certifikačnej autority a taktiež Prístupovú frázu.

|  | Heslo musí obsahovať aspoň 10 znakov z troch kategórií: malé písmená, veľké písmená, číslice alebo špeciálne znaky. Odporúčame používať heslo, ktoré nemá menej ako 12 znakov.

## Atribúty (predmet)

1.Zadajte bežný názov (meno) certifikačnej autority. Zadajte jedinečný názov, aby bolo možné odlíšiť viaceré certifikačné autority. Môžete prípadne zadať aj dodatočné informácie o danej certifikačnej autorite.

2.Vyplňte polia Platné od a Platné do pre nastavenie doby platnosti certifikátu.

|  | Pre všetky certifikáty a certifikačné autority vytvorené počas inštalácie súčastí ESET PROTECT musí byť hodnota „Platné od“ nastavená na dva dni pred vytvorením certifikátu. Pre všetky certifikáty a certifikačné autority vytvorené v ESET PROTECT Web Console musí byť hodnota „Platné od“ nastavená na jeden deň pred vytvorením certifikátu. Dôvodom je pokryť všetky možné časové odchýlky medzi všetkými dotknutými systémami. Napríklad certifikačná autorita a certifikát vytvorené 12. januára 2017 počas inštalácie budú mať hodnotu „Platné od“ prednastavenú na 10. januára 2017 00:00:00 a certifikačná autorita a certifikát vytvorené 12. januára 2017 v ESET PROTECT Web Console budú mať hodnotu „Platné od“ prednastavenú na 11. januára 2017 00:00:00.

3.Kliknutím na Uložiť novú certifikačnú autoritu uložte. Vytvorená certifikačná autorita bude teraz zobrazená v zozname certifikačných autorít v časti Viac > Certifikačné autority a je pripravená na použitie. Certifikačná autorita je umiestnená do domácej skupiny používateľa, ktorý túto certifikačnú autoritu vytvoril.

Na správu certifikačnej autority kliknite na začiarkavacie políčko vedľa jej názvu v zozname a použite kontextové menu (kliknite ľavým tlačidlom myši na certifikačnú autoritu) alebo tlačidlo Akcia v dolnej časti okna. Dostupné možnosti sú Importovať verejný kľúč a Exportovať verejný kľúč alebo Upraviť certifikačnú autoritu.

˄˅