ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Aktualizácia modulov aplikácie

Skopírovať odkaz na aktuálny článok Odoslať e‑mailom

Úloha Aktualizácia modulov aplikácie je určená na aktualizovanie všetkých modulov bezpečnostnej aplikácie nainštalovanej na klientskom zariadení. Táto úloha je dostupná pre všetky bezpečnostné aplikácie a operačné systémy. Zoznam všetkých modulov aplikácie nájdete v sekcii O programe v danej bezpečnostnej aplikácii.

Vyberte si jednu z nasledujúcich možností vytvorenia novej klientskej úlohy:

•Kliknite na Úlohy > Pridať > Klientska úloha.

•Kliknite na Úlohy, vyberte požadovaný typ úlohy a kliknite na Pridať > Klientska úloha.

•Kliknite na cieľové zariadenie v sekcii Počítače a vyberte Úlohy > Nová úloha.

## Základné

V sekcii Základné vyplňte základné informácie o úlohe, ako napr. Názov a Popis (voliteľné). Kliknite na Vyberte značky pre priradenie značiek.
V roletovom menu Úloha vyberte požadovaný typ úlohy, ktorý chcete vytvoriť a nakonfigurovať. Ak ste pred vytvorením novej úlohy vybrali konkrétny typ úlohy, Úloha je prednastavená na základe vašej predchádzajúcej voľby. Úloha (pozrite si zoznam všetkých úloh) definuje nastavenia a správanie danej úlohy.

## Nastavenia

•Vyčistiť aktualizačnú vyrovnávaciu pamäť – táto možnosť odstráni dočasné aktualizačné súbory z vyrovnávacej pamäte klientskeho počítača a často môže pomôcť vyriešiť problémy a chyby pri aktualizácii modulov aplikácie.

## Súhrn

Skontrolujte súhrn nastavení a kliknite na Dokončiť. Vytvorí sa klientska úloha a zobrazí sa malé okno:

•Kliknutím na Vytvoriť spúšťač (odporúčané) nastavíte ciele klientskych úloh (počítače alebo skupiny) a spúšťač.

•Ak kliknete na Zatvoriť, spúšťač môžete vytvoriť neskôr kliknutím na klientsku úlohu a výberom možnosti Spustiť na z roletového menu.

Indikátor priebehu, ikonu stavu a podrobnosti každej vytvorenej úlohy si môžete pozrieť v sekcii Úlohy.

|  | Nastavenie vlastného servera na aktualizácie modulov aplikácie Ak sa v bezpečnostnej aplikácii ESET nedarí aktualizovať moduly aplikácie z dôvodu geografického blokovania, pomocou politiky si môžete nastaviť vlastný server na aktualizácie modulov aplikácie: 1.V nastaveniach politiky bezpečnostnej aplikácie ESET vyberte možnosť Aktualizácie > Profily > Aktualizácie. 2.V časti Aktualizácie modulov vypnite Automatický výber servera a zadajte adresu Vlastného servera. Ak napríklad chcete aktualizovať ESET Endpoint Antivirus/Security 9 pre Windows pomocou aktualizačných serverov umiestnených v USA, zadajte http://us-update.eset.com/eset_upd/ep9/. 3.Zadajte svoje Prihlasovacie meno (EAV-XXXXXXXX) a Heslo k predplatnému. Získate ich zo starších licenčných údajov.

˄˅