ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Prehliadka ESET PROTECT On-Prem

Skopírovať odkaz na aktuálny článok Odoslať e‑mailom

Keď sa prvýkrát prihlásite do Web Console, spustí sa prehliadka ESET PROTECT On-Prem.

Sprievodca vám poskytne základné vysvetlenie dôležitých častí ESET PROTECT Web Console, ako aj stručný opis ESET Management Agenta a bezpečnostných aplikácií spoločnosti ESET. Dozviete sa o Riadiacich paneloch, Počítačoch, Detekciách, Úlohách, Politikách, Oznámeniach a Automatických aktualizáciách aplikácií.

V poslednom kroku prehliadky ESET PROTECT On-Prem kliknite na možnosť Chrániť zariadenia a nasaďte ESET Management Agenty na počítače v sieti. Na vytvorenie inštalátora agenta nepotrebujete použiť sprievodcu, je možné vytvoriť ho aj manuálne kliknutím na Inštalátory > Pridať.

Ak si neželáte spustiť prehliadku ESET PROTECT On-Prem, kliknite na X. Otvorí sa rozhranie ESET PROTECT Web Console. Prehliadka ESET PROTECT On-Prem sa už pri ďalšom prihlásení do ESET PROTECT Web Console nezobrazí.

Prehliadku ESET PROTECT On-Prem môžete opätovne spustiť kliknutím na Pomocník > Prehliadka produktu ESET PROTECT On-Prem.

|  | Po prvom prihlásení do ESET PROTECT Web Console vám odporúčame spustiť klientsku úlohu Aktualizácia operačného systému na počítači, na ktorom je nainštalovaný ESET PROTECT On-Prem. Zaistíte tak, aby bol operačný systém aktuálny (z bezpečnostných a výkonnostných dôvodov).

˄˅