ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Ako používať Režim prepísania

Skopírovať odkaz na aktuálny článok Odoslať e‑mailom

Používatelia, ktorí majú na svojich zariadeniach nainštalované aplikácie ESET určené pre koncové zariadenia so systémom Windows, môžu využiť funkciu prepísania. Režim prepísania môžete povoliť len na diaľku cez ESET PROTECT Web Console. Režim prepísania umožňuje používateľom na úrovni klienta meniť nastavenia v nainštalovaných aplikáciách ESET, a to aj v prípade, že nastavenia sú spravované politikou. Režim prepísania môže byť povolený pre používateľov AD alebo môže byť chránený heslom. Táto funkcia však nemôže byť povolená naraz dlhšie ako štyri hodiny.

|  | Obmedzenia režimu prepísania •Režim prepísania nemôže byť po spustení zastavený z rozhrania ESET PROTECT Web Console. Režim prepísania sa vypne len po vypršaní stanoveného času. Lokálny správca môže vypnúť režim prepísania aj na klientskom počítači. •Používateľ, ktorý používa režim prepísania, musí mať práva správcu systému Windows. V opačnom prípade daný používateľ nebude môcť uložiť zmeny v nastaveniach aplikácie ESET. •Autentifikácia skupiny Active Directory je v spravovanom prostredí podporovaná v nasledujúcich aplikáciách: o ESET Endpoint Security o ESET Server Security for Microsoft Windows Server (predtým ESET File Security for Microsoft Windows Server) o ESET Mail Security for IBM Domino oESET Mail Security for Microsoft Exchange Server

Nastavenie Režimu prepísania:

1.Kliknite na Politiky > Pridať.

2.V sekcii Základné zadajte Názov a Popis pre danú politiku.

3.V sekcii Nastavenia vyberte možnosť ESET Endpoint pre Windows.

4.Kliknite na Režim prepísania a nastavte pravidlá pre tento režim.

|  | Pri prístupe do režimu prepísania bezpečnostná aplikácia ESET vytvorí snímku nastavení. Ak je zapnutá možnosť Vrátiť späť lokálne zmeny po ukončení dočasného prepísania, všetky nastavenia sa vrátia do predchádzajúceho stavu a zmeny vytvorené lokálnym správcom sa zrušia. Ak je vypnutá možnosť Vrátiť späť lokálne zmeny po ukončení dočasného prepísania, politiky aplikované z ESET PROTECT Web Console budú mať vyššiu prioritu a prepíšu lokálne zmeny.

5.V sekcii Priradiť vyberte počítač alebo skupinu počítačov, na ktoré bude daná politika aplikovaná.

6.Skontrolujte nastavenia v sekcii Súhrn a kliknutím na Dokončiť uplatnite politiku.

|  | Povedzme, že John má takýto problém: nastavenia jeho koncovej bezpečnostnej aplikácie blokujú na jeho počítači niektorú dôležitú funkcionalitu alebo prístup na internet. V takomto prípade môže správca Johnovi povoliť na jeho počítači prepísanie politiky uplatnenej na jeho koncovej bezpečnostnej aplikácii a umožniť manuálne doladenie nastavení. Tieto nové nastavenia môžu byť následne vyžiadané konzolou ESET PROTECT On-Prem, aby správca mohol na základe nich vytvoriť novú politiku. Postupujte podľa nasledujúcich krokov: 1.Kliknite na Politiky > Pridať. 2.Vyplňte polia Názov a Popis. V sekcii Nastavenia vyberte možnosť ESET Endpoint pre Windows. 3.Kliknite na Režim prepísania, povoľte tento režim na jednu hodinu a vyberte Johna ako používateľa AD. 4.Priraďte politiku na Johnov počítač a kliknite na Dokončiť pre uloženie politiky. 5.John musí povoliť Režim prepísania vo svojej aplikácii ESET určenej pre koncové zariadenia a manuálne zmeniť nastavenia na svojom počítači. 6.V rozhraní ESET PROTECT Web Console prejdite do časti Počítače, vyberte Johnov počítač a kliknite na možnosť Zobraziť podrobnosti. 7.V sekcii Konfigurácia kliknite na tlačidlo Požiadať o konfiguráciu pre naplánovanie klientskej úlohy, aby ste z klienta čo najskôr získali konfiguráciu. 8.Po krátkom čase sa zobrazí nová konfigurácia. Kliknite na aplikáciu, ktorej konfiguráciu chcete uložiť, a následne kliknite na Otvoriť konfiguráciu. 9.Môžete skontrolovať nastavenia a potom kliknúť na Konvertovať na politiku. 10. Vyplňte polia Názov a Popis. 11. V sekcii Nastavenia môžete v prípade potreby upraviť konfiguráciu. 12. V sekcii Priradiť môžete priradiť politiku k Johnovmu počítaču (alebo k iným počítačom). 13. Kliknite na Dokončiť pre uloženie nastavení. 14. Nezabudnite zrušiť prepisovanie politiky, ak už nie je potrebné.

˄˅