ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Vrátenie zmien aktualizácie modulov aplikácie

Skopírovať odkaz na aktuálny článok Odoslať e‑mailom

V prípade, že aktualizácia modulov aplikácie spôsobuje problémy, prípadne nechcete aktualizovať moduly na všetkých klientskych počítačoch (napríklad na účely testovania alebo pri používaní predbežných aktualizácií), môžete použiť úlohu Vrátenie zmien aktualizácie modulov aplikácie. Po použití tejto úlohy sa moduly aplikácie vrátia do svojej predchádzajúcej verzie.

Vyberte si jednu z nasledujúcich možností vytvorenia novej klientskej úlohy:

•Kliknite na Úlohy > Pridať > Klientska úloha.

•Kliknite na Úlohy, vyberte požadovaný typ úlohy a kliknite na Pridať > Klientska úloha.

•Kliknite na cieľové zariadenie v sekcii Počítače a vyberte Úlohy > Nová úloha.

## Základné

V sekcii Základné vyplňte základné informácie o úlohe, ako napr. Názov a Popis (voliteľné). Kliknite na Vyberte značky pre priradenie značiek.
V roletovom menu Úloha vyberte požadovaný typ úlohy, ktorý chcete vytvoriť a nakonfigurovať. Ak ste pred vytvorením novej úlohy vybrali konkrétny typ úlohy, Úloha je prednastavená na základe vašej predchádzajúcej voľby. Úloha (pozrite si zoznam všetkých úloh) definuje nastavenia a správanie danej úlohy.

## Nastavenia

Rozbaľte túto sekciu a podľa vlastných potrieb upravte nastavenia pre vrátenie zmien aktualizácie modulov aplikácie.

Akcia

•Povoliť aktualizácie – aktualizácie budú povolené a klient obdrží najbližšiu dostupnú aktualizáciu modulov aplikácie.

•Vrátiť zmeny a pozastaviť aktualizácie – aktualizácie budú pozastavené na čas nastavený v roletovom menu Interval vypnutia (12, 24, 36, 48 hodín alebo do odvolania).

|  | Povolením možnosti Do odvolania vystavujete počítač možným bezpečnostným rizikám.

## Súhrn

Skontrolujte súhrn nastavení a kliknite na Dokončiť. Vytvorí sa klientska úloha a zobrazí sa malé okno:

•Kliknutím na Vytvoriť spúšťač (odporúčané) nastavíte ciele klientskych úloh (počítače alebo skupiny) a spúšťač.

•Ak kliknete na Zatvoriť, spúšťač môžete vytvoriť neskôr kliknutím na klientsku úlohu a výberom možnosti Spustiť na z roletového menu.

Indikátor priebehu, ikonu stavu a podrobnosti každej vytvorenej úlohy si môžete pozrieť v sekcii Úlohy.

˄˅