ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Nové funkcie v ESET PROTECT On-Prem 13.1

Skopírovať odkaz na aktuálny článok Odoslať e‑mailom

## Manuálne obnovenie zálohy z funkcie Ransomware Remediation

Prinášame možnosť manuálne ovládať vrátenie zmien po ransomvérovom útoku, čo vám umožňuje spustiť obnovu súborov aj v prípade, že dôjde k podozrivej aktivite, ktorá nevyvolá detekciu. Táto väčšia flexibilita vám umožňuje obnoviť súbory, kedykoľvek to bude potrebné. Viac informácií

## Export údajov na viaceré Syslog servery

Smerujte rôzne typy údajov na samostatné Syslog servery vďaka flexibilnej konfigurácii dostupnej priamo v používateľskom rozhraní. Získate tak lepšiu kontrolu nad distribúciou protokolov v komplexných a rozsiahlych firemných prostrediach. Viac informácií

## Rozšírené možnosti rozhrania REST API

Podpora REST API bola rozšírená o automatizačné úlohy, nastavenia servera a pokročilé správcovské operácie, ako je správa zariadení, aktualizácia certifikátov agenta a bezpečná správa konfigurácie. Tieto vylepšenia poskytujú väčšiu flexibilitu pri integrácii a automatizácii v pokročilých IT infraštruktúrach. Viac informácií

## Posilnený výkon a odozva servera

Vylepšenia v oblasti spracovania údajov zlepšujú odozvu servera pri náhlych nárastoch v objeme prichádzajúcich údajov, napríklad po víkendoch alebo v obdobiach najvyššej aktivity. Výsledkom je plynulejšia prevádzka a menšie oneskorenia, najmä v prípade nasadenia vo veľkých prostrediach.

## Podpora databázy MariaDB

ESET PROTECT On-Prem odteraz podporuje MariaDB ako alternatívnu databázu, čím poskytuje väčšiu flexibilitu pri nasadení a lepšie prispôsobenie vašej preferovanej databázovej infraštruktúre. Viac informácií

## Ďalšie vylepšenia a opravy chýb

O ďalších vylepšeniach sa dozviete v protokole zmien.

˄˅