ESET PROTECT On-Prem

Offline | Prejsť do režimu online

ESET PROTECT On-Prem – Obsah

# ESET Remote Deployment Tool

Skopírovať odkaz na aktuálny článok Odoslať e‑mailom

ESET Remote Deployment Tool je nástroj, ktorý umožňuje jednoduchú distribúciu inštalačných balíkov vytvorených pomocou ESET PROTECT On-Prem na vzdialené nasadenie ESET Management Agenta a bezpečnostných aplikácií ESET na počítače v sieti.

ESET Remote Deployment Tool si môžete zadarmo stiahnuť z webovej stránky spoločnosti ESET ako samostatnú súčasť ESET PROTECT On-Prem. Tento nástroj je určený predovšetkým na nasadenie v malých a stredne veľkých sieťach a spúšťa sa pod účtom s oprávneniami správcu.

|  | ESET Remote Deployment Tool je samostatný nástroj určený na nasadenie ESET Management Agenta na klientske počítače len s podporovaným operačným systémom Windows.

Pri nasadzovaní ESET Management Agenta a bezpečnostnej aplikácie ESET pomocou tejto metódy postupujte podľa krokov nižšie:

1.Z webovej stránky spoločnosti ESET stiahnite nástroj ESET Remote Deployment Tool.

2.Uistite sa, že sú splnené všetky požiadavky.

3.Spustite nástroj ESET Remote Deployment Tool na klientskom počítači.

4.Vyberte si jednu z nasledujúcich možností nasadenia:

•Active Directory – pri zvolení tejto možnosti bude potrebné zadať prístupové údaje k Active Directory. Táto možnosť vám umožňuje exportovať štruktúru Active Directory a následne ju importovať do ESET PROTECT On-Prem.

•Scan Network – prostredníctvom tejto možnosti môžete nájsť počítače v sieti zadaním konkrétneho rozsahu IP adries.

•Import list – táto možnosť vám umožňuje importovať súbor so zoznamom názvov hostiteľov alebo IP adries.

•Add computers manually – v rámci tejto možnosti je potrebné pridať zoznam názvov hostiteľov alebo IP adries manuálne.

|  | Nasadenie môže zlyhať z niekoľkých dôvodov. V prípade akýchkoľvek problémov s nasadením si prečítajte kapitolu Riešenie problémov alebo Ukážkové scenáre nasadenia ESET Management Agenta.

˄˅