ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Karanténa

Skopírovať odkaz na aktuálny článok Odoslať e‑mailom

Sekcia Karanténa má dve karty:

•Hash karanténa

•E‑mailová karanténa

## Hash karanténa

V tejto sekcii sa zobrazujú všetky súbory, ktoré boli presunuté do karantény na klientskych zariadeniach. Vo väčšine prípadov ide o súbory, ktoré nemožno vyliečiť, ktorých zmazanie nie je odporúčané alebo bezpečné, prípadne ktoré aplikácia ESET nesprávne detegovala.

|  | Nie všetky detekcie nájdené na klientskych zariadeniach sú presunuté do karantény. Medzi detekcie, ktoré nie sú presunuté do karantény, patria: •Detekcie, ktoré nie je možné odstrániť.

Do sekcie Karanténa môžete prejsť dvoma spôsobmi:

•Viac > Karanténa.

•Podrobnosti o počítači > Detekcie a karanténa > karta Karanténa.

Keď kliknete na niektorú z položiek v sekcii Karanténa, otvorí sa ponuka s názvom Správa karantény:

• Zobraziť podrobnosti – zobrazí sa zdroj (zariadenie), názov a typ detekcie, názov objektu s úplnou cestou k súboru, hash, veľkosť atď. Funkcia Nahrať je k dispozícii v ponuke podrobností a umožňuje nahrať súbor v karanténe na podrobnejšiu analýzu a pokročilé vyšetrovanie:

o Nahrať – spustí úlohu Nahrať súbor z karantény na nahratie súboru v karanténe do zdieľaného adresára.

o Nahrať súbor na server – vytvorí klientsku úlohu na bezpečné nahranie súboru z karantény do adresára ESET PROTECT Servera špecifikovaného v nastaveniach. Do poľa Heslo k objektu zadajte heslo na šifrovanie súboru z bezpečnostných dôvodov. Po dokončení nahrávania sú na serveri k dispozícii dva súbory: súbor JSON obsahujúci hash detekcie a heslom chránený archív so súborom v karanténe.

|  | Funkciu Nahrať/Nahrať súbor na server odporúčame používať len skúseným používateľom.

• Počítače – otvorí sa sekcia Počítače s vyfiltrovaným zoznamom zariadení, ktoré majú nejaký súvis s daným súborom v karanténe.

• Vymazať – súbor bude odstránený z karantény a taktiež zo zariadenia.

• Obnoviť – súbor bude obnovený späť do pôvodného umiestnenia.

• Obnoviť a vylúčiť – súbor bude obnovený späť do pôvodného umiestnenia a bude vylúčený z kontroly (zabráni sa tým tomu, aby ho aplikácia ESET opätovne umiestnila do karantény).

## E-mailová karanténa

Všetky e‑maily v karanténe môžete spravovať z jedného miesta cez ESET PROTECT Web Console. Na karte E‑mailová karanténa je zobrazený zoznam e‑mailov umiestnených do karantény na spravovaných e‑mailových serveroch.

|  | Požiadavky: •ESET Management Agent 12.0 a novšie verzie •ESET Mail Security for Microsoft Exchange Server 11.1 a novšie verzie

Kliknite na e‑mail v karanténe a z kontextového menu vyberte akciu:

• Uvoľniť – vytvorte klientsku úlohu na uvoľnenie e‑mailu z karantény.

• Odstrániť – vytvorte klientsku úlohu na odstránenie e‑mailu z karantény; môže trvať niekoľko minút, kým odstránený e‑mail zmizne.

## Prispôsobenie filtrov a rozloženia

Môžete si prispôsobiť aktuálne zobrazenie obrazovky Web Console:

•Správa bočného panela a hlavnej tabuľky.

•Pridanie filtra a uložené predvoľby filtrov. Na filtrovanie zobrazených položiek môžete použiť značky.

˄˅