ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Zmeny dynamických skupín

Skopírovať odkaz na aktuálny článok Odoslať e‑mailom

Oznámenie bude odoslané po splnení podmienky. Môžete vybrať iba jednu podmienku, ktorá má byť monitorovaná pre konkrétnu dynamickú skupinu.

Dynamická skupina – vyberte dynamickú skupinu, ktorá bude vyhodnocovaná.

## Nastavenia – Podmienky

Vyberte typ podmienky, ktorá vyvolá oznámenie.

•Upozorniť pri každej zmene obsahu dynamickej skupiny – povoľte túto možnosť, ak chcete dostať upozornenie pri pridaní, odstránení alebo zmene členov vybranej skupiny.

|  | ESET PROTECT On-Prem kontroluje stav dynamickej skupiny jedenkrát každých 20 minút. Napríklad, ak prvá kontrola prebehne o 10.00, ostatné kontroly budú vykonané o 10.20, 10.40, 11.00 atď. Ak sa obsah dynamickej skupiny zmení o 10.05 a potom sa zmení späť o 10.13, ESET PROTECT On-Prem počas najbližšej kontroly o 10.20 nerozpozná predošlú zmenu a nebude o nej informovať.

•Upozorniť, keď veľkosť skupiny prekročí zadaný počet – vyberte operátor Veľkosť skupiny a Prahovú hodnotu pre oznámenie:

o Viac ako – oznámenie bude odoslané, ak veľkosť skupiny dosiahne väčšiu hodnotu ako je stanovená prahová hodnota.

o Menej ako – oznámenie bude odoslané, ak je veľkosť skupiny menšia ako je stanovená prahová hodnota.

•Upozorniť, keď rast veľkosti skupiny prekročí zadanú mieru – zadajte prahovú hodnotu a časové obdobie, ktoré vyvolajú oznámenie. Môžete zadať buď počet klientov, alebo percento klientov (z celkového počtu klientov v dynamickej skupine). Zadajte časové obdobie (v minútach, hodinách alebo dňoch) pre porovnanie s novým stavom. Príklad: Pred 7 dňami bol počet klientov s neaktuálnymi bezpečnostnými aplikáciami na úrovni 10 a prahová hodnota je nastavená na 20. Ak počet klientov s neaktuálnymi bezpečnostnými aplikáciami dosiahne hodnotu 30, dostanete upozornenie.

•Upozorniť, keď sa počet klientov v dynamickej skupine zmení v porovnaní s inou skupinou – ak sa počet klientov v dynamickej skupine zmení voči porovnávanej skupine (statickej alebo dynamickej), odošle sa oznámenie. Prah – udáva hraničnú hodnotu, ktorej presiahnutie vyvolá odoslanie oznámenia.

|  | Oznámenie môžete priradiť len k dynamickej skupine, ku ktorej máte dostatočné prístupové práva. Ak chcete vidieť dynamickú skupinu, musíte mať povolenie na čítanie pre jej nadradenú statickú skupinu.

˄˅