ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Funkcie v konzole ESET PROTECT On-Prem pre MSP používateľov

Skopírovať odkaz na aktuálny článok Odoslať e‑mailom

ESET PROTECT On-Prem ponúka viacero funkcií zameraných na MSP používateľov. Všetky funkcie súvisiace s MSP sa aktivujú po importe účtu ESET MSP Administrator do ESET PROTECT On-Prem.

## Sprievodca nastavením zákazníka

Kľúčovou MSP funkciou v ESET PROTECT On-Prem je Nastavenie MSP zákazníka. Táto funkcia vám umožňuje vytvoriť používateľov a prispôsobený inštalátor ESET Management Agenta pre vášho zákazníka.

## MSP strom Po importovaní účtu ESET MSP Administrator sa ESET PROTECT On-Prem synchronizuje s portálom ESET MSP (ESET MSP Administrator) a vytvorí MSP strom. MSP strom je štruktúra v sekcii Počítače, ktorá predstavuje štruktúru spoločností vo vašom účte ESET MSP Administrator. Položky v MSP strome používajú iné ikony ako štandardné ESET PROTECT On-Prem zariadenia a skupiny. Vo Web Console nie je možné meniť štruktúru MSP stromu. Zákazníkov môžete začať upravovať a odoberať zo stromu až po odstránení účtu ESET MSP Administrator zo Správy predplatných. Pozastavenie spoločnosti v ESET MSP Administrator neodstráni spoločnosť z MSP stromu v ESET PROTECT On-Prem. |

## Skupina zdieľané objekty

Po synchronizácii MSP účtu ESET PROTECT On-Prem vytvorí MSP strom. Pre každého MSP používateľa a MSP Manažéra je k dispozícii jedna prístupová skupina Zdieľané objekty. Prístupová skupina nastavuje statickú skupinu objektu a prístup k objektu na základe prístupových práv používateľa. Do statickej skupiny Zdieľané objekty nie je možné presúvať počítače. Zdieľané objekty nie sú viditeľné medzi Skupinami v sekcii Počítače. Prostredníctvom skupiny Zdieľané objekty si v rámci MSP môžete zdieľať objekty, ako sú napr. politiky a úlohy.

Každý MSP používateľ vytvorený prostredníctvom sprievodcu nastavením spoločnosti má oprávnenia na čítanie a používanie všetkých objektov v skupine Zdieľané objekty, ktorá sa nachádza nad ním. Pre zobrazenie zoznamu prístupových skupín si môžete prezrieť súbory povolení priradené k používateľovi. Používatelia majú vždy prístup k nadradenej skupine Zdieľané objekty, nie k skupinám paralelných MSP Manažérov.

## Spravovaní zákazníci

Po synchronizácii MSP účtu bude môcť MSP používateľ vidieť zoznam spravovaných zákazníkov v hlavnom menu konzoly ESET PROTECT On-Prem v sekcii Spravovaní zákazníci.

## Certifikáty ESET PROTECT a MSP

Pri importe účtu ESET MSP Administrator do ESET PROTECT On-Prem váš ESET PROTECT Server vytvorí novú MSP certifikačnú autoritu (CA). MSP CA sa nachádza v statickej skupine Zdieľané objekty pod koreňovou MSP skupinou. Existuje iba jedna MSP CA, a to aj v prípade, že importujete viacero účtov. Ak odstránite MSP CA, ESET PROTECT On-Prem vytvorí novú MSP CA po najbližšej synchronizácii s aktivačnými servermi. Synchronizácia sa vykoná automaticky raz za deň.

ESET PROTECT On-Prem vytvorí nový partnerský certifikát agenta po nastavení spoločnosti prostredníctvom sprievodcu nastavením zákazníka. MSP CA tieto partnerské certifikáty podpíše. Každý certifikát je označený názvom spoločnosti. Vytvorenie samostatného certifikátu pre každú spoločnosť zvyšuje celkovú bezpečnosť.

Ak odstránite certifikačnú autoritu, počítače, ktoré používajú certifikáty podpísané danou certifikačnou autoritou, sa už nebudú môcť pripojiť na ESET PROTECT Server. V takomto prípade je potrebné vykonať opätovné manuálne nasadenie ESET Management Agenta.

## MSP v Prehľade stavu

Po importe účtu ESET MSP Administrator sa v sekcii Prehľad stavu zobrazí nová MSP dlaždica. Na MSP dlaždici sú zobrazené základné informácie o vašom účte.

˄˅