ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Nasadenie agenta pomocou GPO alebo SCCM

Skopírovať odkaz na aktuálny článok Odoslať e‑mailom

Okrem lokálneho nasadenia môžete použiť aj nástroje na správu, ako napr. Group Policy Object (GPO) a System Center Configuration Manager (SCCM), prípadne Symantec Altiris alebo Puppet na vzdialené nasadenie agenta.

Túto metódu odporúčame používať pri hromadnom nasadení ESET Management Agenta na klientske počítače.

Môžete vytvoriť GPO/SCCM skript na nasadenie agenta na systéme Windows, a to cez Rýchle odkazy > Nasadiť agenta alebo Inštalátory > Pridať.

1.Kliknite na Windows > Použiť na nasadenie GPO alebo SCCM.

2.Ak súhlasíte so zasielaním správ o zlyhaní programu a anonymných telemetrických údajov (verzia a typ operačného systému, verzia aplikácie ESET a ďalšie informácie súvisiace s aplikáciou) spoločnosti ESET, označte možnosť Zúčastniť sa programu zlepšovania produktov.

3.Nadradená skupina – vyberte Nadradenú skupinu, do ktorej ESET PROTECT Web Console zaradí počítač po inštalácii agenta.

•Môžete vybrať existujúcu statickú skupinu alebo vytvoriť novú, do ktorej bude zariadenie pridané po nasadení inštalátora.

•Výberom nadradenej skupiny sa do inštalátora pridajú všetky politiky aplikované na túto skupinu.

•Výber nadradenej skupiny nemá vplyv na umiestnenie inštalátora. Po vytvorení je inštalátor umiestnený do prístupovej skupiny aktuálneho používateľa. Prístupová skupina nastavuje statickú skupinu objektu a prístup k objektu na základe prístupových práv používateľa.

• Nadradená skupina je povinná, ak používate ESET Business Account s lokalitami alebo ESET MSP Administrator, a nepovinná, ak používate ESET Business Account bez lokalít.

4.Názov hostiteľa servera (voliteľné) – zadajte názov hostiteľa alebo IP adresu ESET PROTECT Servera. V prípade potreby špecifikujte číslo Portu (predvolene je to 2222).

|  | Pole Názov hostiteľa servera nepodporuje špeciálne znaky, ako napríklad písmená s diakritikou.

5.Partnerský certifikát:

•Certifikát ESET PROTECT – partnerský certifikát na inštaláciu agenta a certifikačná autorita ESET PROTECT sú zvolené automaticky. Ak chcete použiť iný certifikát, kliknite na Certifikát ESET PROTECT. Zobrazí sa zoznam dostupných certifikátov, z ktorého môžete vybrať vami požadovaný certifikát.

•Vlastný certifikát – ak na overenie používate vlastný certifikát, kliknite na Vlastný certifikát > Vybrať, nahrajte daný certifikát vo formáte .pfx a vyberte ho pri inštalácii agenta. Viac informácií nájdete v kapitole Certifikáty.

Prístupová fráza certifikátu – v prípade potreby zadajte prístupovú frázu certifikátu, napríklad ak ste si prístupovú frázu nastavili počas inštalácie ESET PROTECT Servera (krok, v ktorom ste vytvorili certifikačnú autoritu) alebo ak používate vlastný certifikát s prístupovou frázou. V opačnom prípade ponechajte pole Prístupová fráza certifikátu prázdne.

|  | •Prístupová fráza certifikátu nesmie obsahovať nasledujúce znaky: " \ (tieto znaky spôsobujú kritickú chybu počas inicializácie agenta). •Heslo musí obsahovať aspoň 14 znakov z troch kategórií: malé písmená, veľké písmená, číslice alebo špeciálne znaky. Odporúčame používať heslo, ktoré nemá menej ako 17 znakov.

6. Prispôsobiť viac nastavení

•Zadajte Názov inštalátora a Popis (voliteľné). • Kliknite na Vyberte značky pre priradenie značiek. • Počiatočná konfigurácia (voliteľné) – túto možnosť použite v prípade, ak chcete uplatniť konfiguračnú politiku na ESET Management Agenta. Kliknite na Vybrať v časti Konfigurácia agenta a vyberte si zo zoznamu dostupných politík. Ak vám nevyhovuje žiadna z preddefinovaných politík, môžete vytvoriť novú politiku alebo upraviť už existujúce politiky. • Ak používate HTTP proxy (odporúčame používať ESET Bridge), začiarknite políčko Zapnúť HTTP proxy nastavenia. Zadajte konfiguráciu proxy (Hostiteľ, Port, Prihlasovacie meno a Heslo) na stiahnutie inštalátora cez proxy a nastavte pripojenie ESET Management Agenta k proxy na umožnenie preposielania komunikácie medzi ESET Management Agentom a ESET PROTECT Serverom. Pole Hostiteľ predstavuje adresu počítača, na ktorom beží HTTP Proxy. ESET Bridge predvolene používa port 3128. V prípade potreby môžete nastaviť iný port. Uistite sa, že rovnaký port je zadaný aj v nastaveniach HTTP Proxy (pozri kapitolu Politika pre ESET Bridge).
|  | Komunikačný protokol medzi Agentom a ESET PROTECT Serverom nepodporuje autentifikáciu. Žiadne proxy riešenie sprostredkujúce komunikáciu medzi Agentom a ESET PROTECT Serverom, ktoré si vyžaduje autentifikáciu, nebude funkčné.
Možnosť Použiť priame pripojenie, ak nie je k dispozícii HTTP proxy je predvolene označená. Sprievodca inštaláciou vynúti toto nastavenie ako zálohu – nemôžete zrušiť označenie začiarkavacieho políčka. Toto nastavenie môžete vypnúť pomocou politiky ESET Management Agenta: o Počas vytvárania inštalátora – politiku zahrňte do počiatočnej konfigurácie. oPo inštalácii ESET Management Agenta – priraďte politiku k počítaču.

7.Kliknite na Dokončiť.

8.Stiahnite si GPO/SCCM skript a inštalátory agenta (32‑bitová verzia, 64‑bitová verzia, ARM64). Druhou možnosťou je stiahnuť si inštalátor Agenta v podobe súboru .msi z webovej stránky spoločnosti ESET – sekcia Samostatné inštalátory.

Kliknutím na príslušný odkaz nižšie si zobrazíte podrobný postup pre dve populárne metódy vzdialeného nasadenia ESET Management Agenta:

•Nasadenie ESET Management Agenta cez Group Policy Object (GPO) – tento článok databázy znalostí nemusí byť dostupný vo vašom jazyku.

•Nasadenie ESET Management Agenta cez System Center Configuration Manager (SCCM)

˄˅