ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Vzdialené nasadenie agenta

Skopírovať odkaz na aktuálny článok Odoslať e‑mailom

Sú dostupné nasledujúce spôsoby vzdialeného nasadenia:

•ESET Remote Deployment Tool – tento nástroj vám umožňuje nasadiť inštalačné balíky ESET Management Agenta (a bezpečnostnej aplikácie ESET) vytvorené cez ESET PROTECT Web Console.

•Group Policy Object (GPO) a System Center Configuration Manager (SCCM) –Túto metódu odporúčame používať pri hromadnom nasadení ESET Management Agenta na klientske počítače.

•Serverová úloha Nasadenie agentov – alternatíva k metódam GPO a SCCM.

Pri problémoch so vzdialeným nasadením ESET Management Agenta (napríklad zlyhá serverová úloha Nasadenie agentov) si prezrite informácie na nasledujúcich odkazoch:

•Riešenie problémov – nasadenie agenta

•Riešenie problémov – pripojenie agenta

•Ukážkové scenáre nasadenia ESET Management Agenta

## Povolenia na vzdialené nasadenie agenta

Ak chcete používateľovi povoliť vytvárať GPO inštalátory a SCCM skripty, nastavte pre daného používateľa povolenia podľa nášho príkladu.

V rámci používania serverovej úlohy „Nasadenie agentov“ je nevyhnutné používateľovi prideliť nasledujúce povolenia:

•povolenie na zápis v rámci skupín a počítačov, na ktorých má prebehnúť nasadenie (kategória povolení Skupiny a počítače),

•povolenie na použitie certifikátov (kategória povolení Certifikáty) s prístupom k statickej skupine, kde sa nachádzajú certifikáty,

•povolenie na použitie serverovej úlohy Nasadenie agentov (v rámci kategórie povolení Serverové spúšťače a úlohy).

˄˅