ESET PROTECT On-Prem

Offline | Prejsť do režimu online

ESET PROTECT On-Prem – Obsah

# Správa karantény

Skopírovať odkaz na aktuálny článok Odoslať e‑mailom

Úloha Správa karantény sa používa na správu objektov umiestnených v karanténe ESET PROTECT On-Prem, ktoré sú infikované alebo podozrivé a boli objavené počas kontroly.

Vyberte si jednu z nasledujúcich možností vytvorenia novej klientskej úlohy:

•Kliknite na Úlohy > Pridať > Klientska úloha.

•Kliknite na Úlohy, vyberte požadovaný typ úlohy a kliknite na Pridať > Klientska úloha.

•Kliknite na cieľové zariadenie v sekcii Počítače a vyberte Úlohy > Nová úloha.

## Základné

V sekcii Základné vyplňte základné informácie o úlohe, ako napr. Názov a Popis (voliteľné). Kliknite na Vyberte značky pre priradenie značiek.
V roletovom menu Úloha vyberte požadovaný typ úlohy, ktorý chcete vytvoriť a nakonfigurovať. Ak ste pred vytvorením novej úlohy vybrali konkrétny typ úlohy, Úloha je prednastavená na základe vašej predchádzajúcej voľby. Úloha (pozrite si zoznam všetkých úloh) definuje nastavenia a správanie danej úlohy.

## Nastavenia

### Nastavenia správy karantény

Akcia – vyberte akciu, ktorá bude vykonaná s objektmi v karanténe.

•Obnoviť objekty – obnovenie objektu do jeho pôvodného umiestnenia, po ďalšej kontrole sa však môže objekt dostať späť do karantény.

•Obnoviť objekty a vylúčiť v budúcnosti – obnovenie objektu do jeho pôvodného umiestnenia, pričom po ďalšej kontrole sa objekt nemôže opäť dostať do karantény.

•Odstrániť objekty – trvalé odstránenie objektu.

Typ filtra – filtrovanie objektov v karanténe na základe zadaných kritérií.

### Nastavenia filtrovania:

•Hash položky – pridanie hash položiek do poľa. Pridané môžu byť len známe objekty, napríklad objekty, ktoré už boli umiestnené do karantény.

•Výskyt > Výskyt od, Výskyt do – vyberte časový rozsah, v ktorom bol objekt pridaný do karantény.

•Veľkosť > Minimálna/Maximálna veľkosť (bajtov) – vyberte rozsah veľkosti objektu pridaného do karantény (v bajtoch).

•Názov detekcie – vyberte detekciu zo zoznamu položiek umiestnených v karanténe.

•Názov objektu – vyberte objekt zo zoznamu položiek umiestnených v karanténe.

## Súhrn

Skontrolujte súhrn nastavení a kliknite na Dokončiť. Vytvorí sa klientska úloha a zobrazí sa malé okno:

•Kliknutím na Vytvoriť spúšťač (odporúčané) nastavíte ciele klientskych úloh (počítače alebo skupiny) a spúšťač.

•Ak kliknete na Zatvoriť, spúšťač môžete vytvoriť neskôr kliknutím na klientsku úlohu a výberom možnosti Spustiť na z roletového menu.

Indikátor priebehu, ikonu stavu a podrobnosti každej vytvorenej úlohy si môžete pozrieť v sekcii Úlohy.

˄˅